open-index/open-wikipedia-markdown huggingface dataset:
虞卿

**虞卿**者，游說之士也。躡蹻檐簦說趙孝成王。一見，賜黃金百鎰，白璧一雙；再見，為趙上卿，故號為**虞卿**。

秦趙戰於長平，趙不勝，亡一都尉。趙王召樓昌與虞卿曰：「軍戰不勝，尉復死，寡人使束甲而趨之，何如？」樓昌曰：「無益也，不如發重使為媾。」虞卿曰：「昌言媾者，以為不媾軍必破也。而制媾者在秦。且王之論秦也，欲破趙之軍乎，不邪？」王曰：「秦不遺餘力矣，必且欲破趙軍。」虞卿曰：「王聽臣，發使出重寶以附楚、魏，楚、魏欲得王之重寶，必內吾使。趙使入楚、魏，秦必疑天下之合從，且必恐。如此，則媾乃可為也。」趙王不聽，與平陽君為媾，發鄭朱入秦。秦內之。趙王召虞卿曰：「寡人使平陽君為媾於秦，秦已內鄭朱矣，卿之為奚如？」虞卿對曰：「王不得媾，軍必破矣。天下賀戰者皆在秦矣。鄭朱，貴人也，入秦，秦王與應侯必顯重以示天下。楚、魏以趙為媾，必不救王。秦知天下不救王，則媾不可得成也。」應侯果顯鄭朱以示天下賀戰勝者，終不肯媾。長平大敗，遂圍邯鄲，為天下笑。

秦既解邯鄲圍，而趙王入朝，使趙郝約事於秦，割六縣而媾。虞卿謂趙王曰：「秦之攻王也，倦而歸乎？王以其力尚能進，愛王而弗攻乎？」王曰：「秦之攻我也，不遺餘力矣，必以倦而歸也。」虞卿曰：「秦以其力攻其所不能取，倦而歸，王又以其力之所不能取以送之，是助秦自攻也。來年秦復攻王，王無救矣。」王以虞卿之言趙郝。趙郝曰：「虞卿誠能盡秦力之所至乎？誠知秦力之所不能進，此彈丸之地弗予，令秦來年復攻王，王得無割其內而媾乎？」王曰：「請聽子割，子能必使來年秦之不復攻我乎？」趙郝對曰：「此非臣之所敢任也。他日三晉之交於秦，相善也。今秦善韓、魏而攻王，王之所以事秦必不如韓、魏也。今臣為足下解負親之攻，開關通幣，齊交韓、魏，至來年而王獨取饱於秦，此王之所以事秦必在韓、魏之後也。此非臣之所敢任也。」

王以告虞卿。虞卿對曰：「郝言『不媾，來年秦復攻王，王得無割其內而媾乎』。今媾，郝又以不能必秦之不復攻也。今雖割六城，何益！來年復攻，又割其力之所不能取而媾，此自盡之術也，不如無媾。秦雖善攻，不能取六縣；趙雖不能守，終不失六城。秦倦而歸，兵必罷。我以六城收天下以攻罷秦，是我失之於天下而取償於秦也。吾國尚利，孰與坐而割地，自弱以彊秦哉？今郝曰『秦善韓、魏而攻趙者，必（以為韓魏不救趙也而王之軍必孤有以）王之事秦不如韓、魏也』，是使王歲以六城事秦也，即坐而城盡。來年秦復求割地，王將與之乎？弗與，是棄前功而挑秦禍也；與之，則無地而給之。語曰『彊者善攻，弱者不能守』。今坐而聽秦，秦兵不獘而多得地，是彊秦而弱趙也。以益彊之秦而割愈弱之趙，其計故不止矣。且王之地有盡而秦之求無已，以有盡之地而給無已之求，其勢必無趙矣。」

趙王計未定，樓緩從秦來，趙王與樓緩計之，曰：「予秦地（何）如毋予，孰吉？」緩辭讓曰：「此非臣之所能知也。」王曰：「雖然，試言公之私。」樓緩對曰：「王亦聞夫公甫文伯母乎？公甫文伯仕於魯，病死，女子為自殺於房中者二人。其母聞之，弗哭也。其相室曰：『焉有子死而弗哭者乎？』其母曰：『孔子，賢人也，逐於魯，而是人不隨也。今死而婦人為之自殺者二人，若是者必其於長者薄而於婦人厚也。』故從母言之，是為賢母；從妻言之，是必不免為妒妻。故其言一也，言者異則人心變矣。今臣新從秦來而言勿予，則非計也；言予之，恐王以臣為為秦也：故不敢對。使臣得為大王計，不如予之。」王曰：「諾。」

虞卿聞之，入見王曰：「此飾說也，王慎勿予！」樓緩聞之，往見王。王又以虞卿之言告樓緩。樓緩對曰：「不然。虞卿得其一，不得其二。夫秦趙構難而天下皆說，何也？曰『吾且因彊而乘弱矣』。今趙兵困於秦，天下之賀戰勝者則必盡在於秦矣。故不如亟割地為和，以疑天下而慰秦之心。不然，天下將因秦之（彊）怒，乘趙之獘，瓜分之。趙且亡，何秦之圖乎？故曰虞卿得其一，不得其二。願王以此決之，勿復計也。」

虞卿聞之，往見王曰：「危哉樓子之所以為秦者，是愈疑天下，而何慰秦之心哉？獨不言其示天下弱乎？且臣言勿予者，非固勿予而已也。秦索六城於王，而王以六城賂齊。齊，秦之深讎也，得王之六城，并力西擊秦，齊之聽王，不待辭之畢也。則是王失之於齊而取償於秦也。而齊、趙之深讎可以報矣，而示天下有能為也。王以此發聲，兵未窺於境，臣見秦之重賂至趙而反媾於王也。從秦為媾，韓、魏聞之，必盡重王；重王，必出重寶以先於王。則是王一舉而結三國之親，而與秦易道也。」趙王曰：「善。」則使虞卿東見齊王，與之謀秦。虞卿未返，秦使者已在趙矣。樓緩聞之，亡去。趙於是封虞卿以一城。

居頃之，而魏請為從。趙孝成王召虞卿謀。過平原君，平原君曰：「願卿之論從也。」虞卿入見王。王曰：「魏請為從。」對曰：「魏過。」王曰：「寡人固未之許。」對曰：「王過。」王曰：「魏請從，卿曰魏過，寡人未之許，又曰寡人過，然則從終不可乎？」對曰：「臣聞小國之與大國從事也，有利則大國受其福，有敗則小國受其禍。今魏以小國請其禍，而王以大國辭其福，臣故曰王過，魏亦過。竊以為從便。」王曰：「善。」乃合魏為從。

虞卿既以魏齊之故，不重萬戶侯卿相之印，與魏齊閒行，卒去趙，困於梁。魏齊已死，不得意，乃著書，上採春秋，下觀近世，曰節義、稱號、揣摩、政謀，凡八篇。以刺譏國家得失，世傳之曰《虞氏春秋》。
## 引據
*《史記·卷七十七·平原君虞卿列傳·第十六》
分類:周列傳
龍眼寺

***[[龍眼寺 (榆林市)]]**，在中國陝西省榆林市榆陽區。
***[[龍眼寺 (江東區)]]**，在日本東京都江東區。天台宗寺院。祀「龜戶七福神」之布袋尊，又呼云「萩寺」。
***[[龍眼寺 (伊東市)]]**，在日本静岡縣伊東市。日蓮正宗寺院。
***[[龍眼寺 (大東市)]]**，在日本大阪府大東市，高野山真言宗寺院。
龍眼寺 (江東區)

[縮圖|《[江戶名所圖會》龍眼寺]]
**龍眼寺**，在日本東京都江東區，天台宗寺院。祀龜戶七福神之布袋尊。良博大和尚開基。

初，村中疾病肆虐。観世音遂夢告良博大和尚，云守護神之眠於柳島辻堂下。祭之，而疾病得平癒矣。遂建寺，號云慈雲山無量院柳源寺，時應永二年。此寺院履端之古譚也。其後，寺中湧水，以之靧面，云能明目，又克癒目疾，乃改其名，曰龍眼寺。江戶初，住職自諸國集荻，種類無算，蒔於境内。文人墨客多好趨焉。每及中秋，是為景觀。故俗呼云**萩寺**。賞萩之輩，其來往輳聚之狀，悉圖畫之，刊於《江戶名所圖會》。

龍眼寺境内。正視山門，其左刻榎本其角、大納言家長郷之句。其右則松尾芭蕉之句。入山門，乃參道。歷參道，遂至本堂。本堂仿夢殿而造，有八隅，以彰八聖道。八聖道，又云八正道，修行以達至境之謂。又有不動堂，人可書其志願於護摩木。復有布袋堂，布袋尊之所安寘也。地蔵堂，子護八起地蔵尊所寘。復有客殿，庭園在陂。寺中有池，鯉魚之所棲。

布袋尊。七福神中有所本者，唯布袋尊。所本，則唐朝僧侶。凡人生之事，無巨無細，或怒或邪，皆終於巨腹之中，而常以笑示人。其形容也，則充盈休福。粗衣之姿，亦信仰之所鍾，所喻皆不拘物事，胸懷大器，清簾度量，家內平安，遊道無險云。至筮卜方來，豫知天候，皆其所長。吉凶是司。又弥勒菩薩所化身。

## 引據

分類:佛教
劉惔

**劉惔**，字真長，沛國相人也。祖宏，字終嘏，光祿勳。宏兄粹，字純嘏，侍中。宏弟潢，字沖嘏，吏部尚書。並有名中朝。時人語曰：「洛中雅雅有三嘏。」父耽，晉陵太守，亦知名。惔少清遠，有標奇，與母任氏寓居京口，家貧，織芒屩以為養，雖蓽門陋巷，晏如也。人未之識，惟王導深器之。後稍知名，論者比之袁羊。惔喜，還告其母。其母，聰明婦人也，謂之曰：「此非汝比，勿受之。」又有方之范汪者。惔復喜，母又不聽。及惔年德轉升，論者遂比之荀粲。尚明帝女廬陵公主。以惔雅善言理，簡文帝初作相，與王濛並為談客，俱蒙上賓禮。時孫盛作《易象妙於見形論》，帝使殷浩難之，不能屈。帝曰：「使真長來，故應有以制之。」乃命迎惔。盛素敬服惔，及至，便與抗答，辭甚簡至，盛理遂屈。一坐撫掌大笑，咸稱美之。

累遷丹陽尹。為政清整，門無雜賓。時百姓頗有訟官長者，諸郡往往有相舉正，惔歎曰：「夫居下訕上，此弊道也。古之善政，司契而已，豈不以其敦本正源，鎮靜流末乎！君雖不君，下安可以失禮。若此風不革，百姓將往而不反。」遂寢而不問。

性簡貴，與王羲之雅相友善。郗愔有傖奴善知文章，羲之愛之，每稱奴於惔。惔曰：「何如方回邪？」羲之曰：「小人耳，何比郗公！」惔曰：「若不如方回，故常奴耳。」桓溫嘗問惔：「會稽王談更進邪？」惔曰：「極進，然故第二流耳。」溫曰：「第一復誰？」惔曰：「故在我輩。」其高自標置如此。

惔每奇溫才，而知其有不臣之跡。及溫為荊州，惔言於帝曰：「溫不可使居形勝地，其位號常宜抑之。」勸帝自鎮上流，而己為軍司，帝不納。又請自行，復不聽。及溫伐蜀，時咸謂未易可制，惟惔以為必克。或問其故，云：「以蒱博驗之，其不必得，則不為也。恐溫終專制朝廷。」及後竟如其言。嘗薦吳郡張憑，憑卒為美士，眾以此服其知人。

尤好《老莊》，任自然趣。疾篤，百姓欲為之祈禱，家人又請祭神，惔曰：「丘之禱久矣。」年三十六，卒官。孫綽為之誄云：「居官無官官之事，處事無事事之心。」時人以為名言。後綽嘗詣褚裒，言及惔，流涕曰：「可謂人之云亡，邦國殄瘁。」裒大怒曰：「真長生平何嘗相比數，而卿今日作此面向人邪！」其為名流所敬重如此。
千代田區

**千代田區**在東京都。口近六萬。皇居、國會、最高裁判所在焉。北抵臺東區、墨田區、文京區，東臨江東區，南接中央區、港區，西鄰新宿區。

## 沿革
昭和廿二年，麴町區、神田區合，而爲千代田区。

## 據

## 它典
* 千代田區政府

分類:東京都區劃
民國紀年

**民國紀年**，以民國肇造之年為紀元。西元一九一二年，即民國元年。

分類:紀年
大熊貓

縮圖|大熊貓食竹圖
**大熊貓**，一稱**貓熊**，哺乳之動物，隸食肉目熊科大熊貓亞科大熊貓屬。俗略云**熊貓**，古稱**竹熊**、**貊**、**執夷**云。

分類:大熊貓屬
公曆十一月十三日

**十一月十三日**者，公曆之三百十七日也（閏年之三百十八日），距歲暮餘卌八日。

## 大事
* 一零零七年：艾塞爾雷德二世，英格蘭王也，令誅邦內丹麥人。

## 生
* 三五四年：聖奧思定，古羅馬人，基督教徒，研神學、哲學，曾任北非希波主教。（四三零年歿）

## 歿
* 五八零年：韋孝寬，北周上柱國、鄖國公。（五零九年生）

## 節日
* 天下行善日
* 日本茨城縣民之日
* 陳映霖TRPG APP得3日
公曆十一月十四日

**十一月十四日**者，公曆之三百十八日也（閏年之三百十九日），距歲暮餘卌七日。

## 大事
* 前二〇七年：沛公，西楚將領，領軍駐咸陽。子嬰持節出降，秦亡。

## 生
* 一五六七年：毛里茨，荷蘭國父，奧蘭治親王，善軍法。（一六二五年崩）

## 歿
* 九七六年：宋太祖。（九二七年生）

## 節日
* 天下糖尿症日
* 天下肺塞日
* 韓國橘色情人節、電影情人節
公曆十一月十五日

**十一月十五日**者，公曆之三百十九日也（閏年之三百二十日），距歲暮餘卌六日。

## 大事
* 一七七七年：北美十三州承認《邦聯條例》，亦遵守之。《條例》，美利堅合眾國第一憲法也。

## 生
* 一三一六年：約翰一世，法納瓦拉王。（一三一六年崩）

## 歿
* 一六三零年：約翰內斯·克卜勒，德人，善天文。（一五七一年生）

## 節日
* 七五三節
公曆十一月十六日

**十一月十六日**者，公曆之三百二十日也（閏年之三百廿一日），距歲暮餘卌五日。

## 大事
* 一一六一年：唐島之戰

## 生
* 前四十二年：提庇留，羅馬二帝。（卅七年崩）

## 歿
* 一二六四年：宋理宗。（一二零五年生）

## 節日
* 天下曲恕日
漢靈思皇后

漢靈思皇后，姓何名某，其姿長七尺，本殺羊為生，為靈帝擇入後宮，帝既殺宋后，遂立何某，何某為人善妒，因美人王榮生子遂殺之，因中常待張讓回護而生，及靈帝崩後，獻帝繼統，收而奸之，遂薨。帝出奉常亭舉哀，而不合禮
皇帝之新衣

**皇帝之新衣**，小說也，丹麥人安徒生所著。文中所述，始於衣匠二人，晉見其君，言有新衣，非智者不可見、無適其位者不可睹。帝欣納而衣之巡狩，臣民緘默，無有直言主上裸露者，蓋懼愚眛之稱、怠忽職守之謂也。及終，稚子無畏，呼曰︰「聖上裸露而行。」

此小說譯本逾百，後世每以之喻自欺欺人者。

## 據
*《英文維基》皇帝之新衣一文簡介段

分類:安徒生童話
安樂王子

《**安樂王子**》，愛爾蘭童話也，淮爾特作。漢譯本於清末己酉年《域外小說集》刊。

分類:英國文學
伯服

**伯盤**或曰**伯服**，幽王子，母褒姒。幼，蒸母亂倫時年不及志學。幽王廢后、太子，以褒姒為后，伯服為太子。太史伯陽曰：「禍成矣，毋可奈何！」申侯怒，共犬戎弒幽王於驪山。

「三年，幽王嬖愛褒姒。褒姒生子伯服，幽王欲廢太子。太子母申侯女，而為后。後幽王得褒姒，愛之，欲廢申后，并去太子宜臼，以褒姒為后，以伯服為太子。」「史蘇曰：『昔夏桀伐有施，有施人以妹喜女焉，妹喜有寵，于是乎與伊尹比而亡夏。殷辛伐有蘇，有蘇氏以妲己女焉，妲己有寵，于是乎與膠鬲比而亡殷，周幽王伐有褒，褒人以褒姒女焉，褒姒有寵，生伯服，于是乎與虢石甫比，逐太子宜臼而立伯服⋯⋯』」「周襄王使伯服請滑。鄭文公怨惠王之亡在櫟，而文公父厲公入之，而惠王不賜厲公爵祿，又怨襄王之與衛滑，故不聽襄王請而囚伯服。」「十一年春正月，日暈。申人、鄫人及犬戎入宗周，弒王及鄭桓公。犬戎殺王子伯服。執褒姒以歸。申侯、魯侯、許男、鄭子立宜臼于申，虢公翰立王子余臣于攜。」「八年，王錫司徒鄭伯多父命。王立褒姒之子曰伯服，為太子。」「十三年，鄭伐滑，王使游孫、伯服請滑，鄭人囚之。鄭文公怨惠王之入不與厲公爵，又怨襄王之與衛滑，故囚伯服。」
公曆十一月十七日

**十一月十七日**者，公曆之三百廿一日也（閏年之三百廿二日），距歲暮餘卌四日。

## 大事
* 一二九二年：英王愛德華一世之時，約翰·巴里奧繼瑪格麗特女王，為蘇格蘭王。

## 生
* 九年：維斯帕先，羅馬弗拉維王朝首帝。（七十九年崩）

## 歿
* 一五五八年：瑪麗一世，英格蘭、愛爾蘭女王。（一五一六年生）

## 節日
* 國際大學生節
* 天下門生節
* 中華民國自來水節
公曆十一月十八日

**十一月十八日**者，公曆之三百廿二日也（閏年之三百廿三日），距歲暮餘卌三日。

## 大事
* 七六三年：吐蕃軍入長安。

## 生
* 一七七二年：路易·斐迪南親王，普魯士霍亨索倫皇族，善軍法，統帥、餘善作曲、彈琴。（一八零六年崩）

## 歿
* 前七百年：衞宣公，衞國君。

## 節日
* 拉脫維亞獨立日，一九一八年，自俄羅斯獨立。
* 摩洛哥獨立日，一九五六年，自法西獨立。
* 阿曼國慶日
羅常培

縮圖|羅常培像
**羅常培**，字**莘田**，號**恬庵**，薩克達氏，光緒二十五年八月九日生於北京旗家，中國語言學者也。以漢音韻史聞。與趙元任、李方桂輩並稱三巨頭。

屬旗人。少時與老舍同學。民國五年，入學北京大學中文系，畢業後二年學於哲學系。十三年赴西安，執教西北大學，又就廈門大學、中山大學。十八年，中央研究院歷史語言研究所立，與趙元任、李方桂同事，三人共譯高本漢《Études sur la phonologie chinoise》，成《中國音韻學研究》。十九年，著《廈門音系》。二十年，著《知徹澄娘音值考》，引梵漢對音，證舌上音值，本漢擬齦齶音，常培正捲舌音，本漢亦從，今人引繼。二十一年，著《釋重輕》。二十二年，著《唐五代西北方音》，以藏漢對音，得西北方音，今人引之。又著《釋內外轉》。二十三年，任北大中文系教授。二十四年，與劉復、魏建功著《十韻匯編》，集切韻諸書而成。倭兵入寇，內遷昆明，北大入西南聯大，任中文系主任。二十九年，著《臨川音系》。

人民共和國立，設中科院語言研究所，初任所長，其授常培，兼《中國語文》總校。

西元一九五八年十二月十三日歿於北京。翌年，《漢魏晉南北朝韻部演變研究》出版，合著者周祖謨，以詩韻探古音流變，本出四冊，常培長逝，惟存冊一。一九六三年，出版《羅常培語言學論文選集》，一九九九年，出版《羅常培文集》全十卷。

## 註


分類:中華民國列傳
岱依族

縮圖|岱族婦
**岱依族**，從壯名曰**底族**，略云**岱族**，舊稱**土人**，在越南北部。二零零九年，口百六十二萬有奇，越南諸族之中，僅次京族。越南東北山地有儂族，岱、儂者，諸壯也。

岱依者，底也，義居底之人，南人也。次於岱族者，泰族也，皆台語民族。岱族亦見於中國，謂布岱，壯人一系也。越語齊泰同韻，普通話亦譯長音，謂岱依。

## 攷
努瓦斯

**阿布·努瓦斯**者，大食詩人也，阿瓦士人。名**哈桑·伊本－哈尼·赫凱米**，以號行，長髻翁之謂也，謔其髻長至肩。西元七百五十六年生。父赫尼，大食人，役於馬爾萬二世師，曾不見焉。母戈爾班，波斯人，業織。

幼時見鬻。薩阿德·亞西拉買之。亞西拉者，巴士拉之賈也。久之，往庫費，習小學。初甚窘迫，從瓦利巴·伊本·胡巴卜，以為孌童，胡巴卜授以詩。胡巴卜放蕩不羈，努瓦斯效之，庫費多浪蕩子，胡、努常往與會。後，努瓦斯欲益學詩於貝都因人，胡巴卜許之。復往學於赫萊夫·阿赫邁爾，訓詩之士也。阿赫邁爾使誦古詩數千，復迫其盡忘之，始允自作，遂得其法，與胡巴卜並往巴格達。

努瓦斯善頌詩，為哈里發哈倫·拉希德識。時巴爾馬克家勢盛，努瓦斯往附之，阿班·拉希基忌之甚，欲遠之，未果。拉希基者，巴爾馬克家客也，善詩。努瓦斯其詩，多言飲宴、姣童，而有機械。穆罕穆德·阿明，哈倫·拉希德子也，嘗學於努瓦斯，與之相交甚密。後哈倫·拉希德誅巴爾馬克家，努瓦斯遂逃埃及。西元八〇九年，哈倫·拉希德崩。穆罕穆德·阿明即位，召努瓦斯，以為侍，努瓦斯遂歸巴格達。努瓦斯酗飲龍好，時人多以攻阿明。阿明遂閉努瓦斯三月，以絕其飲。

後馬蒙弒其兄阿明，為哈里發。馬蒙不悅努瓦斯。西元八一五年，努瓦斯歿。云努瓦斯死於筵，或曰，努瓦斯以嘲阿里下獄死，終無定論。及努瓦斯死，友人往其齋，了無書籍，獨有一冊，記奇言罕句種種。

## 據

分類:黑衣大食列傳
分類:基礎之文
金左根

**金左根**，朝鮮人氏，正祖廿一年生，高宗六年卒，字**景隱**，號**荷屋**，諡號**忠翼**，本貫安東金氏，純祖后純元王后之弟，父永安府院君金祖淳。嘗為領議政。左根方卒，高宗嘗歎曰：「貞亮之姿，公平之操，寡人之倚毗，朝野之欽服。」時人則謂之「長厚而無智」。

純祖廿五年，父薦之，王授副率；卅四年，任尚衣院僉正。憲宗四年，任奎章閣直閣；五年，調成均館大司成。後歷吏曹參議、吏曹參判、工曹判書、兵曹判書、吏曹判書；哲宗三年四月廿六，王曰：「判敦寧金左根拜相。」五月初二，陳疏辭職，賜批不許。初五，復疏辭職，亦不許；初八，三疏辭職，仍不許。

四年二月廿五，王以之為領議政。廿九，陳疏辭職，賜批不許。八月廿五，啓言：「嚴飭宣傳官廳，以庶流中好家數幾人，如法圈薦，其餘出身，分付部將廳，幷錄薦冊。」王並從之。六年十一月初六，上疏辭職，賜批不許。十六，復疏辭職，賜批不許。廿六，三疏之，勉副。九年四月初一，復以之為相。初五，疏欲辭，不許。七月初十，啟奏：「沿江船稅，一幷禁斷。」未盡從。十三年，左根復疏辭職，王准，十四年九月，使之復拜相職。高宗一年，疏辭是任，許之。

高宗六年四月廿五，左根卒，教曰：「（左根）貞亮之姿，公平之操，寡人之倚毗，朝野之欽服，非但爲處地之自別而已。不幸病淹，久未相見，今此逝單，驚愕曷已？言念疇昔，重爲之愴衋。」復使「東園副器一部輸送，成服日，遣承旨致祭。祿俸限三年輸送，不待狀，成服前議諡。」後賜諡**忠翼**。

左根有著《荷屋遺稿》，久藏，西元一九八六年隨《楓皋集》刊之。

二〇〇一年，韓國放送公社映《明成皇后》，宋在浩飾之。

## 據
*《朝鮮王朝實錄》

分類:朝鮮列傳
長今

**長今**，朝鮮人，中宗朝醫女，入載《朝鮮王朝實錄》。女醫入診上體者，獨其一人。中宗賜號「大長今」，官至三品。

中宗十年見典，已爲醫女。當年章敬王后產後薨，臺諫欲治罪，謂長今未止改御，終致大故，理當決仗，王傳：「人之死生，豈關醫藥，進藥王后失宜者，未知前例論劾，且護產有功，當受大賞，終有大故，未蒙顯賞。縱不能行賞，亦不可決仗，此酌其兩端，而定罪之意也。」臺諫再啟，不允。

十七年，大妃殿症侯向愈，上賞藥房有差，醫女長今，米太十石。後賜號「大」。

十九年，王傳：「百工技藝，皆不可缺，勸課節目，非不詳盡。其中醫術，尤爲大事，但各司官員，不致力勸課，卒無成效。粗解其術者，皆成宗朝教養。時醫女料食，全遞兒有窠闕，醫女大長今，稍優其類，出入大內，而看病焉。此全遞兒，其授長今」。

二十八年，上累月未寧，後幾差復，故賞藥房。醫女大長今，米太並十五石、官木棉正布各十匹。

三十九年一月，經筵其日適寒，上前症復發，得咳嗽症，下諭議藥事，長今亦參議。二月，上癒，賞藥房，醫女大長今，賜米太並五石。

十月，上不豫，入睡不寧，大便不通。王傳：「予症，女醫知之。」女醫長今煎進五苓散二服，親侍王御。在其，龍體無醫女受治之先，中宗王褘而准之。後三日，朝，長今自內出曰：「下氣始通，極爲大快。」後十七日，崩御。其人事蹟，典載無尋。

《李朝鮮國醫官散札記》載「始為水刺繼內醫」，是爲野史，尚無他佐，未可確信。

## 註
諸泰

縮圖|橙域者，諸泰居地
**諸泰**，散於東南亞，世操臺語。立二國：曰泰國、曰老撾。

諸泰或自稱「泰/傣」，或自稱「老/寮」。泰者，漢語「大」之轉，定轉透，去轉平，韻仍泰，今義自由。大者大人，上人也，非奴僕，故自由，人之所立也。暹羅古有「汝何處之大」，異乎奴達，泰人以之自謂。老者，古時王侯之稱也，今義人，本亦稱泰，老族立國，異斥泰族，遂改泰曰老，以之自稱，後以名國。

諸泰祖源，下列諸說。

一曰源於阿爾泰山。本居中華，漢人征伐，六世紀時，自阿爾泰徙印支。

二曰本源泰國。此說據解剖，北碧府半稿出土人骨，古今對照，似源本土。

三曰源於南洋列島。壯侗古語，近乎南島，印尼爪哇，或是本祖。

四曰南詔遺民。南詔故國，在中國西南，國亡南逃。

五曰祖源華南。此說據新石器遺物，諸泰者，古百越也，江水以南，直至滇地，皆越地也。

六曰源於閩粵臺。南島古語，近乎壯侗古音。

華南說最爲有力。祖源桂越，漢人南徙，退走西南。閩粵臺說亦可參照，據三谷恭之語言年代學，五千年前，壯侗分離，自臺徙陸，合與孟高棉、漢藏，千年而成壯泰語。

秦始皇三十二年，秦攻南湘，越人南下，徙至滇地保山立國，漢人在北，呼南曰蠻，百蠻之中，泰稱哀牢。滇南之國，即哀牢國也。哀牢末裔，今尚存居，今呼傣族，暹羅泰人，稱之傣仂，分居二州，曰西雙版納，曰德宏。甲良族亦哀牢裔也。元封元年，漢武帝遣使天竺，欲取佛經，哀牢王不允取道，嫌隙漸起，歷七年，後元二年，哀牢國滅，王莽篡漢，哀牢重立，建初元年，漢滅哀牢，置永昌郡。

百年之間，泰人無國，作檐下居。先有六勐，立於大理盆地，總稱六詔。六詔以蒙舍詔爲強，烏蠻領國，臣唐納貢。大象二年，仇池亡國，氐人四散，六詔庇納。開元十七年，皮羅閣王一統六詔，改號南詔，唐贈雲南王。後盟吐蕃，與唐交戰，天寶十載，六萬唐兵攻之，十三載，七萬兵攻，南詔勝。安史亂時，寶應元年，蕃詔聯兵，佔長安。保和九年，攻驃國，天啟十九年，攻東京，咸通四年，攻安南，中興六年，鄭買嗣覆之，國滅。大明七年，白蠻段思平立大理，泰人檐居，爾後發散，印支、緬甸、阿薩姆，開勐立居。

南徙者以傣那爲先，居湄公河北，有希蘭國，臣從高棉。元憲宗九年，蒙征大理，驚撼震南，希蘭王子孟萊立蘭納國，建都清邁，國祚百年，後臣曼谷，今作泰領。傣那者，成西北泰國人，幾爲他化。傣那方言似老撾，自有文字，昔用墨紋腹，故稱黑腹老族。

佛曆一七二二年，傣仂開景洪國，脫希蘭而立。泰人稻作，依水而居，沿薩爾溫江徙，入撣邦，遂成撣族，又呼大傣。撣人別支，越巴坎山，入居阿薩姆，依布拉馬普特拉河而居，地在印度東北，呼之坎底傣，又謂阿洪族，印度泰人，唯其一也，今時歸化，祖風不傳。

湄河別支東徙，成老族，立老撾國。守祖立本，斥拒他化，雖與暹羅同族，猶立自國。近世，老國恐叛，拒認少民，老族他族，渾然一化。

老撾國外，亦有老族居地，處泰國東北，曰依善。本屬老撾，兩國交戰，曼谷奪得，遂成泰領，別之，呼依善人。依善赤貧，言語不同，暹羅慢之，故親老疏暹。今暹府經略，漸融一體，無內無外。

小泰族，外稱暹羅人，自雲南徙，至湄南河下游，奪高棉地而居，佛曆一七八一年，立素可泰國，暹羅國祚，延綿迄今。暹羅力推泛泰，同化各族，削藩平異，境內一體。

泰人南徙而有諸國，慎終追遠，則疑有未明。泰人有泛泰心情，撫往追昔，未免歧見，或失偏頗。泰西力強，其勢東漸，五世王時，曼谷改革，丹龍親王主之，興教育，授國史，以奮民心。二戰前，披汶主政，史爲器用，迄今依然。官倡祖源阿爾泰，實情如何，不許辯思。又認南詔爲祖，烏白二蠻，蔽目不視，以爲有國。

中國有傣，分七支。傣仂居西雙版納；傣那居德宏、緬甸；傣擔居金平、老撾、泰國；傣繃居瑞麗、耿馬、湄公河；傣端居金平；傣雅居新平、元江；傣友居元陽、紅河。

## 考
列國無產，其聞之！

《**列國無產，其聞之！**》者，日本樂曲也，彰共產革命。曲調原屬《步兵之本領》，鐵工所治人大場勇譜其詞，以聞天下勞工，舉義罷工，抗財紳之迫拶也。
## 辭
列國無產，其聞之！

此乃五一節之鳴動

此乃吾輩進發之步伐

吾輩未來之呼召！

置彼眾之今業

徵召彼眾之內稟

罷工修業一整日

鞭撻近世之虛偽

彌永屈抑之怒火

吾輩無產弗能忍受！

今日今時廿四時

階級鬥爭今日起！

偕哉！列國無產

奪回吾輩之殖產權

吾輩公義之雙手

沒其如塵埃

吾輩行伍之前

紅旗漫捲如雲

堵禦之！勞動節之無產者

堵禦之！勞動節之無產者
分類:大正歌曲
朱拉隆功大學

縮圖|朱拉隆功大學圖書館
**朱拉隆功大學**者，暹邏之大學也，以五世王朱拉隆功御諱名之。地處曼谷要塞，阡陌通達：北有長車晝夜飛馳於橋樑之上，謂之天軌；南有廊廳深入地內數十餘丈，名曰地鐵。佔地三千餘畝，以德才皆備爲訓。今師生凡三萬七千，於暹邏諸學之中，開學最古，桃李廣茂。校肇始於民國六年，時逢南洋千年未有之變局，西洋諸國狼窺虎視。暹邏朝廷憂危積心，日勤不怠。遂建此校，以圖自強。立校以降，此校生徒皆以延綿皇祚、報效朝廷為己任。肇始之時，設醫學、吏制、工程、文學四系，後擴為綜合大學，計有學院二十有二，兼蓋諸域。而諸學之中，尤以南洋研究最為稱道。  

南洋研究者，又名曰東南亞研究，蓋研習南洋番邦之人文吏制、古今治道，如真臘、緬甸、寮國、大越諸國，皆在其內。此科建於西元二〇〇三年，教師皆南洋諸國飽學之士，精於學術而蜚名於世者眾。先生蘇奈，暹邏鴻儒，南洋研究之肇始者也。此科之傳道授業，皆用西洋夷語。今有生徒凡二三十，圖書百餘冊。 
## 引據

分類:泰國大學
公曆十一月十九日

**十一月十九日**者，公曆之三百廿三日也（閏年之三百廿四日），距歲暮餘卌二日。

## 大事
* 四六一年：利比烏斯·塞維魯里西默南面西羅馬帝國。實權猶在里西默。

## 生
* 一一六八年：宋寧宗。（一二二四年崩）

## 歿
* 四九六年：哲拉修一世，教宗。

## 節日
* 天下行清日
* 馬里解放日
* 摩納哥國慶節
* 天下男子節
* 天下女企業家日
李方桂

**李方桂**，光緒二十八年八月二十日生於廣州，專治語言學，留跡中、美，印第安、漢藏、壯侗諸語，皆有所究。與趙元任並稱雙璧。著書九冊、百餘論文。

民國十三年，畢業於清華大學，留學美國。歷二年，畢業於密歇根大學，翌年成芝加哥大學碩士，又二年，成博士。師從愛德華·薩丕爾、李奧納德·布隆菲爾德、卡爾·達令·巴克，一探美國印第安諸語。加州北有瑪脫雷語，今已不存，方桂著《Mattole: An Athabaskan Language》，今人知之，唯以此書。Wailaki、Hare、Eyak等語，亦遺手跡。

即年歸國，入中研院史語所，先探海南方音，後探廣西壯侗語。十九年，與趙元任、羅常培合譯高本漢《中文音韻研究》，翌年著《切韻â的來源》。二十六年，渡美，著《Languages and dialects of China》，納典《The Chinese Year Book》，漢藏分類，後人從之；後歷二年，客於耶魯，歸國，行跡黔蜀滇，著《龍州土語》。三十四年，著《Some Old Chinese Loan Words in the Tai Languages》，以壯泰地支，探上古漢音。三十五年，再渡美，客於哈佛耶魯，翌年著《莫話記略》，人民共和國立，不歸，留於華盛頓大學，歷十年，著《武鳴土語》，後就夏威夷大學，歷五年。著《上古音研究》，一創新說，曾爲時尚。曾訪臺灣，探邵語、阿美語。一九七七年，著《水話研究》，又著《A handbook of comparative Tai》，一探壯泰祖語。

一九八七年八月二十一日，歿於美國加州聖馬刁紅木城。臺灣清華大學刊行《李方桂全集》，凡十三卷。

## 註


## 外典
*. Li Fang-Kuei (1902-1989)，語言及語言學百科全書

分類:中華民國列傳
公曆十一月二十日

**十一月二十日**者，公曆之三百廿四日也（閏年之三百廿五日），距歲暮餘卌一日。

## 大事
* 二八四年：羅馬軍薦戴克里先，執政官，接努梅里安，南面稱帝，結三世紀之危。

## 生
* 二七零年：馬克西米努斯，羅馬之東奧古斯都（三一三年崩）。

## 歿
* 二八四年：努梅里安，羅馬皇帝。（二五三年崩）。

## 節日
* 越南師者節
* 天下兒童節
* 天下道路交通橫禍受害者紀念日
* 天下跨性別紀念日
共享單車

**共享單車**者，單車之所以普眾而權託萬民者也。初，置諸坊曲市里，職如驛，委機操僦賃事，假還異處，樁車如流，日供數客，收納豐厚。世興網絡，往往而通天下訊，舊法移易，別立新統，今錄籍上冊，典信諾義，皆蒙憑准，所在操縱。民則利其行，商則利其殖。寸方鑑章，以請授許。今門籍累累。

而共享單車復以中國今世之四創聞。

## 演進

西元千九百六十五年，公共單車發於歐洲。二千又七年，西國興樁車，供民僦賃，立樁置候，不設事役，唯委命電腦，受值自釋，此行漸來，列邦效舉。於是中國仿其法，方興未遍，官所營榷。居數歲，始有商辦，猶為樁車，未開逍遙之法，及二千十四年，於大學開無樁之例，及見顯就，百家紛投散，街衢巷陌，舉目皆是，溢冗成患。二千十七年初，有商崩者曰「藍車行」，隱跡滅蹤，了無音訊，黎民坊眾，一時駭愕，列籍押金，遲懸不決，，一時業望難守，前程莫斷。
後滴滴公司購之，支任承繼。

## 經營
造車經營，百家殊途，或拾廢重鍛，收編麾下，黃車是也。或專攻方技，研發新端，單車載籍者，賦定位之能，自稟坐落，反乎中樞，是以籍戶得其處，亦具臟腑，轉輪蓄電，暘曜聚氣，俱以自贍，摩拜是也，工練技達，固久養壽，垂為懿範，業人模效。積收生利，納僦值、押金，僦值蓋一二錢許，押金數百圓，籍戶請貰，務先寄貯，由是寄金日厚，輒充其庫，商則以投資倍利。開除者，修造之費，傭役之值云云。寄金挪移，為公所誚，由是有司重之，召各家集議立約。

## 引據



## 兼查
*公共自行車
*公共汽車
*摩拜單車
*小黃車

分類:車
公曆十一月廿一日

**十一月廿一日**者，公曆之三百廿五日也（閏年之三百廿六日），距歲暮餘四十日。

## 大事
* 前一六四年：猶大·馬加比以是日復建聖殿。後猶太人定是日為再獻聖殿節，以紀念之。

## 生
* 一六九四年：伏爾泰，發法國啟蒙之嚆矢，以「法蘭西思想之父」聞（一七七八年歿）。
*一九一零年：錢鍾書（一九九八年歿）。

## 歿
* 一七八一年：讓-弗雷德里克·菲利波 (莫爾帕伯爵)。法王路易十五世在位時除大臣。至路易十六即位，又任顧問，凡七年。（一七零一年生）

## 節日
* 孟加拉軍人節
* 天下電視日
* 天下日安日
呂通

**呂通**，西漢初外戚，呂肅王臺之子也。初封東平侯。

高后七年，燕靈王建薨，有美人子，太后使人殺之，無後，國除。八年十月，太后乃立通為燕王，而改封通弟莊為東平侯。

是歲，高后崩。太尉周勃、丞相陳平等共謀誅諸呂。辛酉，太尉等悉捕諸呂男女，無少長皆斬之。遂使人誅燕王通。

## 家族
*祖父：呂澤（周呂侯，追尊悼武王）
*父：呂臺（呂王，諡肅王）
**弟：呂莊（東平侯）

## 注

## 進學
*《史記·卷九·呂太后本紀第九》
*《漢書·卷三·高后紀第三》
*《漢書·卷九十七上·外戚傳第六十七上》
分類:漢列傳
公曆十一月廿二日

**十一月廿二日**者，公曆之三百廿六日也（閏年之三百廿七日），距歲暮餘卅九日。

## 大事
* 一零七六年：王安石再罷相。

## 生
* 一五一五年：瑪麗·德·吉斯，王后，屬蘇格蘭國王詹姆斯五世。又女王瑪麗一世之母。（一五六零年薨）

## 歿
* 三二一年：祖逖，晉名將，於雍丘憂憤病故。（二六六年生）

## 節日
* 小雪
* 日本迴轉壽司記念日
* 日本百年好合日
* 日本感激寵物日
* 黎巴嫩獨立日（國慶日）。
民眾之歌

**《民眾之歌》**，樂劇《悲慘世界》之曲。述法蘭西六月革命，事在耶曆一八三二年。曲色悲壯激揚，今左派謳之，以為革命曲。
## 辭
民眾之歌 曾有聞邪？

吾輩之怨 爾輩聞邪？

吾輩之歌 庶民之往！

吾輩起事 迫拶必亡！

戰鼓聲聲 浩浩湯湯

明日將至 維新即始！

聖戰即始 彼眾偕邪？

並肩作戰 誰人蒞邪？

堡壘之外 吾輩之期。

變革之役 自吾輩始！

綴系紅旗 向前進發

前仆後繼 勿懼捨身

離棄厭離 放手一搏

烈士之血 沃國為耀
　
分類:法國歌曲
修正主義

**修正主義**，為馬克思宗別支。此派弗承民等競爭之理，不謂資本市場之將亡，且稱資本固不在寡眾，而勞工未嘗受壓迮。宗乎修正者，每以馬學之苗裔自詡，與正統相對。
## 參見
*鄧小平理論
*鐵托主義
*社會民主主義
分類:政治
公曆十一月廿四日

**十一月廿四日**者，公曆之三百廿八日也（閏年之三百廿九日），距歲暮餘卅七日。

## 大事
* 六四二年：西奧多一世當選教宗。

## 生
* 一三九四年：查理一世，奧爾良公爵，能作詩，流芳法國。（一四六五年薨）

## 歿
* 一九三四年：吉鴻昌，抗日名將（一八九五年生）

## 節日
* 薩伊第二共和國日
* 天下芋艿日
公曆十一月廿三日

**十一月廿三日**者，公曆之三百廿七日也（閏年之三百廿八日），距歲暮餘卅八日。

## 大事
* 一零零八年：宋真宗封禪泰山。

## 生
* 九一二年：奧托一世，東法蘭克王、神聖羅馬皇帝（九七三年崩）

## 歿
* 一八六四年：洪仁玕，太平天國之首（一八二二年生）

## 節日
* 日本夙興夜寐，絲繡平原之日
* 喬治亞聖喬治節
* 越南遺產日
* 美國感恩節（二零零六年）
公孫淵

**公孫淵**，字**文懿**，遼東襄平人也。祖度、父康，皆為遼東太守。

太和二年，淵脅奪其叔恭位，魏明帝因拜淵為揚烈將軍、遼東太守。後遣使通吳，吳主立淵為燕王，遣甲士萬人齎珍寶遺之。淵懼魏討，乃斬吳使，傳首洛陽。明帝拜淵大司馬，封樂浪公。

景初元年，明帝遣毌丘儉等討之，為淵所敗。淵遂叛魏，自立為燕王，建元紹漢，置百官有司。二年，明帝遣太尉司馬宣王將步騎四萬討之。淵大敗，與子脩俱為魏軍所斬。

## 藝文
《全三國文》載有《表吳主權》、《上魏明帝表》。

## 家世
### 先祖
*曾祖：延，避吏居於玄菟。
*祖：度。本為遼東太守，乘天下大亂，自立為遼東侯、平州牧。東伐高句麗，西擊烏桓，威行海外，肇建公孫氏基業。
*父：康。度卒，嗣位。斬熙、尚，傳首太祖，拜左將軍，封襄平侯。又大破高句麗，陷其都丸都城，基業益固。
*叔：恭。康卒，子晃、淵皆幼，恭乃嗣位。魏文帝踐阼，加車騎將軍。恭病陰消為閹人，劣於治國。及淵長，脅奪恭位。宣王平淵，乃釋恭之囚。

### 兄弟
*兄：晃。初為恭任子在洛陽。淵有異志，晃屢自白陳淵禍萌。及淵叛，廷尉高柔上疏請赦晃，明帝不聽，遣使齎金屑飲晃及其妻子。

### 子女
*子：脩。與淵同突圍，見獲，伏誅。

## 引據

### 出典
*《三國志·卷八·魏書八·二公孫陶四張傳第八》

分類:曹魏列傳
朱文正

**朱文正**，明太祖之侄。父興隆，朱元璋之大兄也。母王氏。妻謝翠英，徐達之妻姊。有一子守謙，為靖江王，就藩桂林。

## 歷
當太祖起兵時，南昌王前死，妻王氏攜文正依太祖。太祖、高後撫如己子。比長，涉獵傳記，饒勇略，隨渡江取集慶路。已，有功，授樞密院同僉。太祖從容問：「若欲何官？」文正對曰：「叔父成大業，何患不富貴。爵賞先私親，何以服眾！」太祖喜其言，益愛之。

太祖為吳王，命為大都督，節制中外諸軍事。及再定江西，以洪都重鎮，屏翰西南，非骨肉重臣莫能守。乃命文正統元帥趙得勝等鎮其地，儒士郭之章、劉仲服為參謀。文正增城浚池，招集山寨未附者，號令明肅，遠近震懾。居無何，友諒帥舟師六十萬圍洪都。文正數摧其鋒，堅守八十有五日，城壞復完者數十丈。友諒旁掠吉安、臨江，俘其守將徇城下，不為動。太祖親帥兵來援，友諒乃解去，與太祖相拒於彭蠡。友諒掠糧都昌，文正遣方亮焚其舟。糧道絕，友諒遂敗。復遣何文輝等討平未附州縣。江西之平，文正功居多。

太祖還京，告廟飲至，賜常遇春、廖永忠及諸將士金帛甚厚。念文正前言知大體，錫功尚有待也，而文正不能無少望。性素卡急，至是暴怒，遂失常度，任掾吏衛可達奪部中子女。按察使李飲冰奏其驕侈觖望，太祖遣使詰責。文正懼，飲冰益言其有異志。太祖即日登舟至城下，遣人召之。文天上倉卒出迎，太祖數曰：「汝何為者？」遂載與俱歸，欲竟其事。高后力解之曰：「兒特性剛耳，無他也。」免官安置桐城，未幾卒。飲冰亦以他事伏誅。

文正之被謫也，守謙甫四歲，太祖撫其頂曰：「兒無恐，爾父倍訓教，貽我憂，我終不以爾父故廢爾。」育之宮中。守謙幼名鐵柱，吳元年以諸子命名告廟，更名煒。洪武三年更名守謙，封靖江王。祿視郡王，官屬親王之半，命耆儒趙壎為長史傅之。既長，之藩桂林。桂林有元順帝潛邸，改為王宮，上表謝。太祖敕其從臣曰：「從孫幼而遠鎮西南，其善導之。」守謙知書，而好比群小，粵人怨咨。召還，戒諭之。守謙作詩怨望。帝怒，廢為庶人。居鳳陽七年，復其爵。徙鎮雲南，使其妃弟徐溥同往，賜書戒飭，語極摯切。守謙暴橫如故。召還，使再居鳳陽。復以強取牧馬，錮之京師。二十五年卒。
## 引據
*《明史·諸王三》
柳成龍

**柳成龍**，字**而見**，號**西厓**。嘉靖二十一年生。四十五年文科及第。壬辰倭乱際，歷任兵曹判書、都体察使、領議政，登庸李舜臣，終退日人。戰後著《懲毖録》。萬曆三十五年五月十三日，卒，年六十六。
## 引據

分類:朝鮮列傳
龜戶七福神

**龜戶七福神**，日京江東六寺之所祀也。七福神：曰寿老人、曰辯財天、曰惠比壽神、曰大黑神、曰毘沙門天、曰福禄寿、曰布袋尊。寿老人司延命長寿，而祀於常光寺。辯財天司藝道富裕，而祀於東覺寺。惠比壽神司愛敬富財，而祀於香取神社。大黑神司有富蓄財，而祀於香取神社。毘沙門天司勇氣授福，而祀於普門院。福禄寿司人望福德，而祀於天祖神社。布袋尊司清簾度量，而祀於龍眼寺。七福神中有所本者，唯布袋尊。所本，唐朝僧侶。凡人生之事，無巨無細，或怒或邪，皆終於巨腹之中，而常以笑示人。其形容也，則充盈休福。粗衣之姿，亦信仰之所鍾，所喻皆不拘物事，胸懷大器，清簾度量，家內平安，遊道無險云。至筮卜方來、豫知天候，皆其所長。吉凶是司。又彌勒菩薩所化身。

巡禮之期，西曆一月一日至十五日。時當巳初至酉初。獨常光寺之開帳也，七日而終。東覺寺、天祖神社，悉惟三日而休。方二戰，巡禮之事休。昭和五十三年，復行之。

龜戶之名。昔有小島，其形若龜，呼云龜島。其北向島，又名寺島。其南大島。其西柳島。灘上悉被葦，後堆積而成龜島。人群居焉，而有龜村。而後，左近島嶼陸續開墾。遂與龜之井合稱龜井戶，自是得名龜戶。
## 引據

分類:佛教
李應

**李應**，號**撲天雕**，山東盜宋江之爪牙，有小說《水滸傳》言其乃天富星下界。而又有元雜劇謂其年幼聰俊。乃梁山之後生也。
宋人龔開贊曰：摯禽雄長，唯雕最狡。毋撲天飛，封狐在草。
## 引據

分類:水滸傳
潘鳳

**潘鳳**，見於《三國演義》，勇將也，冀州牧韓馥部下。使大斧。漢末，董卓作亂，卓有將軍華雄，甚有勇力，據汜水以拒關東討卓諸將，殺鮑信弟忠，斬袁術將俞涉，是時諸將驚嗟，馥正色出立曰：「吾有上將潘鳳，可斬華雄。」諸將聞之大悅，鳳遂力戰華雄，被戕，殁。

## 引據
華雄

**華雄**，董卓部將，任都督，後關東兵起，共討董卓，從胡軫討孫堅，敗而梟首，時初平二年。有訓詁者云，華雄，廣韻葉雄之誤，眞偽未知。

於三國演義中，華雄於關羽戰，見斬。曰溫酒斬華雄，斯雖為華人之故事經典，以致人人能所共詠，然非史實，須記當知。
漢昭烈皇后

**漢昭烈皇后**，姓甘諱梅，沛人也。生微賤，里中相者云：「此后後貴，位極宮掖。」及后長，體貌特異。年十八，玉質柔肥，態媚容冶。

劉備臨豫州，住小沛，納以為妄。漢昭烈數喪嫡室，常攝內事。隨漢昭烈於荊州，產後主。值曹操軍至，追及漢昭烈於當陽長阪，于時困偪，棄后及後主，賴趙雲保護，得免於難。后卒，葬于南郡。

章武二年，追謚皇思夫人，遷葬於蜀，未至而漢昭烈殂隕。丞相諸葛亮上言：「皇思夫人履行脩仁，淑慎其身。大行皇帝昔在上將，嬪配作合，載育聖躬，大命不融。大行皇帝存時，篤義垂恩，念皇思夫人神柩在遠飄颻，特遣使者奉迎。會大行皇帝崩，今皇思夫人神柩以到，又梓宮在道，園陵將成，安厝有期。臣輒與太常臣賴恭等議：禮記曰：『立愛自親始，教民孝也；立敬自長始，教民順也。』不忘其親，所由生也。春秋之義，母以子貴。昔高皇帝追尊太上昭靈夫人為昭靈皇后，孝和皇帝改葬其母梁貴人，尊號曰恭懷皇后，孝愍皇帝亦改葬其母王夫人，尊號曰靈懷皇后。今皇思夫人宜有尊號，以慰寒泉之思，輒與恭等案謚法，宜曰昭烈皇后。詩曰：『穀則異室，死則同穴。』禮云：上古無合葬，中古後因時方有。故昭烈皇后宜與大行皇帝合葬，臣請太尉告宗廟，布露天下，具禮儀別奏。」制曰可。

## 引據
提婆達多

**提婆達多**，或作**提婆達兜**、**揥婆達多**、**地婆達多**。或作**調達**。出身刹帝利釋迦族，四月七日食時生，身長丈五尺四寸、大姓出家，聰明，有大神力，顏貌端正。

出家為比丘，十二年中善心修行：讀經、誦經、問疑、受法、坐禪。爾時佛所說法，悉皆受持。受摩揭陀國阿闍世太子供養。由是，提婆愈加憍慢，欲代佛陀，莫成。

後提婆率眾五百脫僧團，自稱大師，製定五法。五法為不食乳酪、不食魚肉、不食鹽、受用衣時不截其縷績、住村舍而不住阿蘭若處。阿闍世囚其父頻婆沙羅王，而踐王位。提婆欲害佛陀，投石器擊佛陀而未果。

於耆闍崛山投大石，為金毗羅神阻，然亦傷佛足出血。佛陀入王舍城，放狂象害之，然象遇佛陀即服，事亦不成。其時，舍利弗及目犍連諭提婆眾複歸佛陀，阿闍世王亦受佛陀教化，提婆仍不舍惡念，於十指爪中置毒，欲由禮佛足而傷佛陀，佛足堅如岩，提婆破指，乃於其地命終。
公曆十一月廿五日

**十一月廿五日**者，公曆之三百廿九日也（閏年之三百三十日），距歲暮餘卅六日。

## 大事
* 一零三四年： 馬爾科姆二世，後崩殂。未有馬克白抵拒，而鄧肯一世繼位，為蘇格蘭國王。

## 生
* 九零二年：遼太宗。（九四七年崩）

## 歿
* 七二七年：一行，唐僧，知天文。中國佛教密宗之權輿，在於斯人。（六八三年生）
* 一九七四年：丹，第三任聯合國秘書長。

## 節日
* 天下莫虐嫗日
* 天下素食日
* 天下懷唐氏症垂髫紀念日
哪吒

**哪吒**，初見於元《三教搜神大全》，後《西遊記》《封神演義》皆有之。仙童也，乃三壇海會大神。固玉皇大帝駕下大羅仙，身長六尺，首帶金輪，三頭九眼八臂，貌美如仙娥。因世間多魔鬼，玉帝命下凡，以故托胎於李靖。生五日，化身浴於東海，與龍王戰，殺九龍。手搭軒轅箭，中石姬娘娘之子。父怒，哪吒遂割肉刻骨還父，求全於世尊之側，世尊遂折荷菱為骨絲為脛，葉為衣而生之。後降魔有功，玉皇大帝封之以三十六員第一總領使。
癌

**癌**，亦名曰**惡性腫瘤**，重疾也。

## 竈

夫癌，異變於身，亂細胞之正，覃及臟腑，難醫。其由多端，或緣化學物、或自天然，是亦謂之腫瘤，醫惟惡癘，所禍鉅甚，庶人言之，輒莫不色變。稽其所自，殆爾細胞變異也。癌胞之性，獨在於頑，將有以發，罔有休止，狂肆自衍，相爭精氣、養料耳。宿主且歿，癌者與澌滅焉。

## 癥
南宋楊士瀛《仁齋直指附遺方論》載曰：「癌者，上高下深，巖穴之狀，顆顆累垂，裂如瞽眼，其中帶青，由是簇頭，各露一舌，毒根深藏，穿孔通裡，男則多發於腹，女則多發於乳，或項或肩或臂，外證令人昏迷。」

## 治

今有化療、手術、激光為方。

## 據

分類:疾病
分類:基礎之文
周祖謨

**周祖謨**，字**燕孫**，民國三年十一月十九日生於北平，本籍杭州，專治語言，雖未納新學之見，然立企舊學之基，尤以音韻訓詁爲長。

民國二十一年，學於北京大學，四年而畢。論文《篆隸萬象名義中之原本玉篇音系》，典錄《問學集》，同輩河野六郎亦以之爲題。南下京城，務於中研院史語所，二十六年北歸省家，其時北平城陷，乃滯，教於輔仁大學。翌年，著《廣韻校本》《廣韻校勘記》，澤存堂《廣韻》爲底本，勘誤而成今本《廣韻》。三十六年任北大中文副教授，人民共和國立，留於北大，一九五〇年任教授。翌年，著《方言校䇳》，廣收諸本，勘誤《方言》。一九五六年，著《洛陽伽藍記校釋》。翌年，合論文十五，出《漢語音韻論文集》。一九五八年，《漢魏晉南北朝韻部演變研究》冊一出，共著者羅常培，以詩韻探古韻流變。一九六六年，出《問學集》，典錄《切韻》成立之文，如《切韻的性質和它的音系基礎》。一九八四年，著《唐五代韻書集存》二冊，集敦煌韻書三十種，註解影印，雖印刷不佳，仍大成之作。又著《爾雅校䇳》。一九八八年，出《周祖謨語言文史論集》。一九九三年，出《周祖謨學術論著自選集》。

一九九五年一月十四日歿於北京。一九九八年，出《釋名校䇳》。二〇〇一年，出《周祖謨語言學論文集》。二〇〇四年，出《周祖謨文字音韻訓詁講義》。二〇一〇年，出《周祖謨文選》。
## 據
*王紹新《中國現代語言學家·周祖謨》河北人民出版社.二八四至二九二頁.
分類:中華民國列傳
土瓜灣驛

**土瓜灣驛**，官出之名謂**土瓜灣站**，初名**馬頭圍驛**，港鐵屯馬轍一候也。處香港九龍城土瓜灣馬頭圍道，間乎馬頭圍道、土瓜灣道公園並市政大廈者。主色淺藍。二零二一年六月二十七日啟。

## 連結

* 港鐵－土瓜灣驛街道圖
* 港鐵－土瓜灣驛位置圖
* 港鐵－土瓜灣驛列車服務時間
吳國太

**吳國太**，見於《三國演義》。吳武烈皇后妹，吳武烈皇帝次妻。生一女。武烈皇帝崩於矢石，從長沙桓王至江東，武烈皇后將崩，托大皇帝與妹。大皇帝陰欲害劉玄德。國太見玄德貌甚瑰美，有姿色，嫁女與玄德而阻大皇帝謀。後顧雍勸大皇帝兵伐玄德，以奪荊州為吳有，國太責之，大皇帝遂背國太，命周善往詐孫夫人言國太有疾，夫人信焉，遂返吳耳。
李靈夔

**李靈夔**，唐高祖第十九子也。少有美譽，善音律，好學，工草隸，與同母兄韓王元嘉特相友愛。貞觀五年，封魏王。十年，改封燕王，賜實封八百戶，授幽州都督。十四年，改封魯王，授兗州都督。二十三年，加實封滿千戶。永徽六年，轉隆州刺史，後歷絳、滑、定等州刺史、太子太師。垂拱元年，授邢州刺史。四年，與兄元嘉子、黃公譔結謀，欲起兵應接越王貞父子，事洩，配流振州，自縊而死。

有二子：長子銑，封清河王。次子藹，封范陽王，歷右散騎常侍，為酷吏所陷。

神龍初，追復靈夔官爵，仍令以禮改葬。

## 據
*《舊唐書／列傳　凡一百五十卷／卷六十四　列傳第十四／高祖二十二子／魯王靈夔》

分類:唐列傳
劉粹剛

**劉粹剛**，原籍安徽宿縣。民國二年，誕於遼寧昌圖。二十年，滿洲事變，劉亡走北平，赴都報考黃埔軍校，入第九期步兵科。二十一年春，學於筧橋航校。其飛行技藝，冠於全校。二十三年末，結業考，粹剛成績最佳。後任空軍第五航空大隊廿四隊尉長。二十四年，與許希麟結為伉儷。二十六年，值戰事，自八月十六日至十月中旬，擊落日機十餘。與高志航、樂以琴、李桂丹並稱空軍四大金剛。十月二十五日，奉命飛航，同行僚機凡二，以掩護八路軍之反攻娘子關。翌日，自江蘇溧水機場飛，抵洛陽補油。後油量耗盡，助駛僚機者跳傘。助而不從之，自欲迫降。至高平縣城，觸魁星樓，斃。是夜九時許。國軍以「英勇犧牲，壯烈殉國」稱。國府贈「少校」，以嘉其勇。遺骸收於高平縣。二十六年十一月十六日，遷南京，後葬於南京紫金山北麓航空烈士公墓。

## 引據
* 蕭乾《劉粹剛之死》，民國七十四年八月《經濟日報》。
* 《中國空軍之「紅男爵」——劉粹剛》，載於《團結報》

分類:中華民國列傳
弗拉塔西斯五世

**弗拉塔西斯五世**，安息人也。父弗拉特斯四世，母穆薩皇后，皇后殺弗拉特斯四世，弗拉塔西斯五世遂繼大統，皇后美色絕倫，弗拉塔西斯五世遂蒸之，娶為皇后，眾遂廢之。
分類:安息本紀
白語

**白語**，白族之語言也，流於雲南大理。白語子者，亦自謂也。又謂之**民家語**。二零零三年，凡百三十萬人操之。有聲調。隸漢藏語系，語族未明。學界暫置之藏緬語族。然其語序同乎漢語，主謂賓也，異乎藏緬。又以辭多漢源，疑似漢語。印歐章法，在詞在句，而明其系屬，白語未明。古書僰文。人民共和國立，創拉丁字。

方言有四，曰南（大理），曰中（劍川），曰北（碧江），曰勒墨。方言難通，而南中稍通。碧江有五塞音，脣、舌頭、舌上、正齒、牙，清分全次，濁有次音，韻母兩分，口音、鼻音，聲調有六。劍川最簡，無濁塞，無舌上，有鼻音，聲調如南，有八，透母或轉脣。

白語韻母有鬆緊對立，單母音多，無陽、入韻，類乎彝語，基本語彙，白彝同通。然鄭張尚芳探之，言漢白同源，追乎上古，漢白同族，稱漢白語族。白族之中，張海秋等亦認之。馬提索夫反之，稱其近乎緬彝。是漢是戎，一時無解，兩方爭論，皆在漢詞，曰漢白同祖，或曰白族借漢。

雖立西字，古字未絕。民家學人，本族曲藝，皆用僰文。僰文者，方塊白字也，一如壯、喃，朱明焚劫，明前文獻不傳。僰文用字，概分四類，如同日文：一曰漢字，音義俱用，二曰借音，無涉字義，三曰托意，白義漢寫，四曰新字，創字而記。白語多漢辭，猶勝壯越，書漢尤易，故新字尚少。語氣助詞，音符添口，一如粵字。

西字者，今之官字，一九五八年初定，一九九三年改定。聲母二十七，韻母三十七，聲調九，可書方言。

## 引據
高開道

**高開道**，滄州陽信人也。少以煮鹽自給，有勇力，走及奔馬。

## 生平
隋大業末，從河間格謙擁兵起事，署將軍。謙為隋師所滅，開道與其黨亡匿海曲。復出掠滄州，招集數百人，北掠城鎮，自臨渝至懷遠皆破之。

武德元年，圍北平，隋將李景拔城去。開道進陷漁陽，自立為燕王，都漁陽。時懷戎沙門高曇晟反，自號大乘皇帝，遣人結開道為兄弟，封齊王。開道引眾歸之，居數月，襲殺曇晟，悉併其眾。復稱燕王，建元，置百官。

三年，竇建德圍羅藝於幽州，開道率二千騎援之，建德引去。開道因藝降唐，詔封北平郡王，賜姓李，授蔚州總管。時幽州大饑，開道許給之粟，藝遣老弱就食，皆厚遇之。藝不以為虞，發兵三千人及車驢馬往請粟。開道悉留之，北連突厥，告絕於藝，復稱燕國。自是屢偕突厥、劉黑闥入寇。

開道親兵數百，號「義兒」，常侍閣內。其將張金樹與劉黑闥亡將張君立潛結。金樹使人入閣，與諸義兒陽為戲，陰斷其弓弦，藏其刀槊。迨暝，金樹擁眾大呼攻閣，義兒欲戰，兵器皆失，窮蹙降於金樹。開道知不免，擐甲持兵坐堂上，與妻妾酣樂。金樹憚其勇，不敢逼。天將曉，開道先縊妻妾諸子，遂自殺。

## 軼事
開道嘗中矢於頰，召醫出之。醫曰：「鏃深不可出。」開道怒，斬之。別召一醫，曰：「出之恐痛。」又斬之。更召一醫，曰：「可出。」乃鑿骨置楔其間，骨裂寸餘，竟出其鏃。其時開道奏妓進膳不輟。

## 據


## 進學
*《舊唐書·卷五十五·列傳第五》
*《新唐書·卷八十六·列傳第十一》

分類:唐列傳
氰

**氰**，碳、氮合質，一譯20px|⿰金衰，式記(CN)2。毒物也，氣態，無色，嗅如苦杏仁，可燃。

分類:有機化學
林布語

**林布語**，屬漢藏語系，流於尼泊爾、大吉嶺、樟樹、錫金、不丹，外僑緬甸、泰國，林布人操之，似藏似絨。書林布字母，又謂師利章嘉，八百年無蹤，失而復得。自謂Yakthung pān，方言有四：曰Phedape，曰Chhathare，曰Tambarkhole，曰Panthare。操Phedape者最多，幾成通語，學人則操Panthare，近乎雅音。

縮圖|林布字母。灰字者廢
喜馬拉雅漢藏語有文字者三，曰林布，曰絨巴，曰尼瓦爾。林布字母，始於十八世紀，時錫金佛教廣傳，林布彎尚屬錫金。錫金第三王時，廉布、絨巴始創字，藏字、天城，皆有引鑑。今人否認，謂字源九世紀，師利章嘉王所製，遺失百年，師利章嘉二世拾之重開，民言二世乃一世之轉。林布大興，僧人懼，恐其顛覆，遂捕之毒殺。未過百年，上令禁字，恐其獨立。雖無法律，尼國引安全法禁其文字，故族人多不識族字，而國語尤佳，以天城、羅馬代書族語。今林布字母既登電腦，習得可書。亦有書志刊物，如月刊《晨星》。存今古書，可溯一八五零年代大吉嶺，藏於倫敦印度圖書館。

在尼泊爾，林布語不入公學，族人私授，有小學課本五階，供民私學。在錫金，英語中學可習林布語，有課本十二階。

## 引據


## 出典
*Driem, George van (1987). A grammar of Limbu（Mouton grammar library; 4）. 柏林: Mouton de Gruyter. ISBN 3-11-011282-5.
*西義郎、龜井孝、河野六郎、千野榮一 (1993). リンブ語, 三省堂語言學大辭典.5 . 東京: 三省堂. 第 418a-447b頁.

## 外典
*Limbu / Kirati alphabet，Omniglot
*Limbu-English Dictionary
ㄦ

*ㄦ*，註音符號韻母也，取儿之形。儿，「人」之異體也。以其爲日母，自古假日而兒，故如是爲之也。

及其音值，則眾説不一，常作/ɚ/，亦有/ɑɻ/、/ɐɚ/之說。

漢語拼音作er，國語羅馬字作el。

分類:注音符號
福建省廈門第一中學

**福建省廈門第一中學**，略云**廈門一中**。立於光緒丙午。時以玉屏書院、廈門中學堂聞。民國元年，改名曰思明中學。六年，改以省立第十三中學。十八年，名以廈門中學。後東人猾夏，庠序傾覆。三十五年，復校。及西元一九五一年二月，與廈門市立中學併，遂以**福建廈門一中**聞。及冬更名，曰**廈門市第一中學**。一九五四年，遷至深田路。原址則建廈門第五中學，之二校亦有金蘭之契，二〇〇二年，擴建舊校區，二〇〇六年建成，二〇一六年建新校區於海滄,二〇一八年建成。

中學畛域，凡二十三萬平方米。至班級之多寡，無分初高，近乎一百七十。生徒蓋七千許。中學有文明學校、省一級達標校、省文明單位之譽。校訓曰：勤、毅、誠、敏。

## 經營
董學之輩自創校以降，以趨嘉自勵。是以「省之頂尖，國之一流，面向國際，面向未來現代化學校」爲其鵠的，「人文、創新，為發展而教育」則其理念。至育人之目標，則云「國家認同，國際理解，人文底蘊，科學氣神」。

中學教育，自云以文化爲重。「民主、責任、情感、榮譽」之精氣，「人本、規範、科學、激勵」之度律，「共享、理性、包容、進取」之動靜，「人文、典雅、傳承、現代」之物質，斯四風化是也。

## 引據

分類:廈門市中學
李景達

**李景達**，字**子通**，本唐徐州彭城人，烈祖第四子也。母為元敬皇后。

## 生平
吳順義四年，歲大旱，烈祖方輔政，極於焦勞。七月既望，雩祀得雨，景達適以是日生。烈祖大喜，因以「雨師」為其小字。

景達稍長，神觀爽邁，異於常童，烈祖深器之。南唐受禪，初封壽陽郡公，尋進封宣城王。烈祖崩，元宗嗣位，進封鄂王，加侍中，復改封燕王。及景遂立為太弟，乃拜景達為諸道兵馬元帥、中書令，徙封齊王。景達性孝友純至，嘗從元宗泛舟後苑，元宗舟覆，景達初不善泅，遽躍入水中負帝出，人以為精誠所感。又性剛疾惡，朝廷嚴憚之。

## 督師淮南
保大末，唐與周師交戰於淮南。唐以景達為元帥督師，然以陳覺為監軍使。時軍政一切皆決於覺，景達惟署牘尾、主畫諾而已。及朱元叛，壽州陷，皆覺之為，景達不能問。初出師五萬，而俘、死、亡、叛者十之八九。景達與覺引殘兵歸金陵，上還印綬。元宗恐其無功自愧，拜天策上將軍、浙西節度使。景達不敢當要鎮，力辭，乃改撫州大都督、臨川牧。

## 晚年
景達自淮南敗績後，日事酣飲，在鎮十餘年，委心僚屬，怠於視事。及後主嗣位，加太師、尚書令，甚見尊禮。先是，景達好神仙道家之說，記室徐鍇獻《述仙賦》以諷，遂絕所好，其勇於從善如此。

開寶四年薨於鎮，年四十八，在烈祖諸子中最為永年。後主贈以太弟，諡曰昭孝。遺命留葬江州廬山。

## 據
肝癌

**肝癌**者，重疾也。 癌發於肝，故謂肝癌也。夫酗酒者、乙型肝炎者、丙型肝炎者，皆易發此疾。西曆二〇一五年，以是物故者，凡八十一萬五百。

分類:疾病
鉕

**鉕**，化學元素也，符號為Pm，原子序六十一。屬鑭系元素、稀土金屬，氧化態獨以正三為穩。各同位素俱富放射能，易於衰變。元素在其先後者，皆具穩定同位素，獨其無有，實屬罕見，惟鎝亦然。

一九四五年，美國橡樹嶺國立實驗室始以鈾核裂變製得之。自然之中，幾稀，蓋衰變自銪一五一、諸鈾同位素。諸同位素中，雖以鉕一四五為最穩，獨鉕一四七有所用，夜光漆、原子能電池、測厚儀，悉其用也。

## 據
*《英文維基》鉕一文簡介段
吾採非煤

**《吾採非煤》**者，東北礦夫歌謠也。西元二零一六年二月廿八，時黑龍江省長陸昊言曰：「未欠礦夫絲毫」，「眾礦夫皆得其所」。雙鴨山礦夫聞之，遂怒，不忍俸辛逋負，乃罷工，以迫有司，冀其償俸也。

事後，有司以「我挖的不是煤」為禁語，中土網絡尋之，弗有果也。

分類:中華人民共和國歌曲
藻林 (王氏)

縮圖|王氏藻林序。明嘉靖廿四年梦栢堂黑格鈔本
《**藻林**》，明王良樞所輯，義係類書也。凡八卷，大涵天文、地理、時令、君道、人物、人事、衣飾、禮樂、神鬼、花木、通用諸類。錄乎詞彙自從萬卷，皆悉均綺麗娟然者，蓋切磋琢磨乃得。是以著人收輯，用資後學援引。

## 摘錄
;《藻林・賢才類》
* 居尊位而其才德盡善盡美：井洌寒泉，出自《周易》
* 至人，能先知吉凶，格人元龜者：格人，出自《尚書》
* 民之俊者：俊民，出自《尚書》
* 俊士也：髦士，出自《尚書》
* 君子之德行成就：金錫圭璧，出自《詩經》
* 有古人之遺風者：遺愛，出自《左傳》
* 獨異之人：畸人，出自《莊子》
* 揣量淺見之士：輇才，出自《莊子》
* 前代脩德之人：前脩，出自《離騷》
* 昭明之賢德者：昭質，出自《離騷》
* 廣博忠直：博謇，出自《離騷》
* 國家之奇士：國士，出自《漢書》
* 茂善廣延之士：茂士，出自《漢書》
* 知天道者：天士，出自《漢書》
* 大學者，大儒：鴻生鉅儒，出自《漢書》

## 引據

## 他典
*書格 藻林
分類:類書
元好問

**元好問**，字**裕之**，號**遺山**。七歲能詩。年十有四，從陵川郝晉卿學，不事舉業，淹貫經傳百家，六年而業成。下太行，渡大河，為《箕山》、《琴台》等詩。禮部趙秉文見之，以為近代無此作也。於是名震京師。中興定五年第，曆內鄉令。正大中，為南陽令。天興初，擢尚書省掾，頃之，除左司都事，轉行尚書省左司員外郎。金亡，不仕。

為文有繩尺，備眾體。其詩奇崛而絕雕劌，巧縟而謝綺麗。五言高古沈鬱。七言樂府不用古題，特出新意。歌謠慷慨，挾幽、並之氣。其長短句，揄揚新聲，以寫恩怨者又數百篇。兵後，故老皆盡，好問蔚為一代宗工，四方碑板銘志，盡趨其門。其所著文章詩若干卷、《杜詩學》一卷、《東坡詩雅》三卷、《錦禨》一卷、《詩文自警》十卷。

晚年尤以著作自任，以金源氏有天下，典章法度幾及漢、唐，國亡史作，己所當任。時金國實錄在順天張萬戶家，乃言于張，願為撰述，既而為樂夔所沮而止。好問曰：「不可令一代之跡泯而不傳。」乃構亭於家，著述其上，因名曰「野史」。凡金源君臣遺言往行，采摭所聞，有所得輒以寸紙細字為記錄，至百余萬言。今所傳者有《中州集》及《壬辰雜編》若干卷。年六十八卒。纂修《金史》，多本其所著雲。

## 據

《金史·元德明傳》
紫金山

縮圖
**紫金山**，又名**鐘山**、**蔣山**、**神烈山**、**金陵**，處南京玄武區，高四四八又二米。

山岩若紫，故稱紫金。紫金者即赤金，故號金陵。南京雅稱，因山立號。山景秀雅，古今聞名，今闢中國國家景區。江水如龍，龍蟠鐘山，又有石頭虎踞，而有帝京氣象。漢末縣尉蔣子文葬此，人稱山神，故名蔣山。明時號神烈山。

秦時有望氣者云，五百年後金陵有天子氣，秦皇怒，因鑿鐘阜，斷金陵長隴以通流，至今呼爲秦淮，乃改金陵邑爲秣陵縣。民說秦淮煙花，脂水禍流，帝都氣象，一時損毀，都金陵者，命不久矣，追其首端，始皇帝也。

紫金山名勝殊多。有中山陵，明孝陵，靈谷寺。今人設索道，長二三五零米，可觀覽勝蹟。徒步登山，有山道橫貫東西。巔有公園，可一覽南京城。山中有天文臺，以發現彗星、小行星名。

## 引據


## 外典
*鐘山風景名勝區
公共自行車

**公共自行車**者，自行車之所以供民以賃者也，僦值殊廉，或蠲寬其費。故有恩供、官商之別，恩供者，惠社立之，不以謀利，享奉黎庶，曰「社區自行車計劃」。其官商所辦者，曰「智能自行車計劃」。夫丈尺襟帶之區，茍駛車馬，徒增勞乏，是故單車勝其用，噪鳴穢氣，因得降緩，又可以強身閒步遊心。今者，有支脈曰共享單車，繼其大統，行無樁之法，益簡其節，是以興行。

## 區宇萬國
公共單車，行諸萬邦，普世皆奉此法，列舉如下：
### 中華地方
#### 中原

西元二零一六年，歲杪始興新法，附微信、支付寶、手機應用，操縱自如，名噪一時，勢如洶湧。
*摩拜單車
*黃車
*小鳴單車
*藍車
*優拜單車
#### 臺灣
臺北、新北、桃園、新竹、新竹縣、臺中、彰化、嘉義、臺南、高雄、屏東縣、金門縣設此役。捷安特創微笑單車，流臺中，冠「iBike」之記，臺北市、新北市、桃園市、新竹市、彰化縣則以「Youbike」為號，一主也。
高雄公共單車租賃系統開山於臺灣，行自動之法，高雄捷運公司主之，號城市單車。先是，新北市政府環保局低碳中心立公共單車租賃行，雖置丁夫事役，亦為地方前驅。
*微笑單車
*臺中微笑單車
*城市動力
*OBike
*臺南市公共自行車
*高雄市公共自行車
*屏東市公共自行車 
*金門市公共自行車

#### 香港
*GoBee.Bike
*西九文化區設公共單車熱點
*Hoba Bike
*oBike
*LocoBike
*Ketch' Up Bike

### 日本

* 東京都公衆自転車
* 北陸地方富山市公共自行車
* 大阪市北區梅田UMEGLE-CHARI
* 兵庫縣篠山市Ecorin
* 埼玉縣川越市：川越市自行車共享，用法國巴黎Vélib'車。

### 美國
* 紐約 - 花旗銀行城市單車
* 華盛頓特區 -京畿共享單車
* 芝加哥 - Divvy
* 波士頓 - Hubway

### 英國
* 倫敦 - Barclays Cycle Hire

### 瑞典
* 斯德哥尔摩城市單車 

### 義大利
* 米蘭單車

### 法國
* 巴黎Vélib'

## 引據

## 兼查
*共享單車
*公共汽車
分類:車
貂蟬

**貂蟬**，又作**刁蟬**，**貂嬋**，世傳爲美女。《漢書通志》載云：「曹操未得志，先誘董卓，進刁蟬以惑其君。」俗謂王允進之以間董卓、呂布。《三國志》云：卓常使布守中合，布與卓侍婢私通，恐事發覺，心不自安。或以此侍婢爲貂蟬。元雜曲《錦雲堂暗定連環計》言其字紅昌，任昂女也。至《三國演義》，增加細情，始臻豐滿。
易語言

**易語言**者，電子計算機編程之辭也。以漢字為要，辭風類「視基」。創此辭者，吳濤也。
分類:編程語言
類書

**類書**云者，採摭群書，攬盡萬門，隨類相從，編輯臚列，以利尋檢、征引。類今日之工具書。判以所載之別、編法之異，則有三類：義系、形系、音系。

以義類分部編錄者，義系也。如天文、地理、人事類。系下則小類若干。如天文類有日、月、星、時，時又有春、夏、秋、冬云。古者類書大抵義系之屬。判以所錄，則有專門、織綜之別。

音系。從古書擷短語，短則二字，修則四字，以末字之韻歸於某韻部。字林、辭海之編纂，遂能得所據矣。
*
桃園三結義

傳劉備、關羽、張飛三人為友，約為兄弟，是謂**桃園三結義**。結義之說，宋元始成形。宋末元初有名曰赫經者，作《重建廟記》，云「約為兄弟」。及元代，事則愈臻完備。雜劇《劉關張桃園三結義》述三人之於城外殺牛宰馬，祭告天地，立誓「不求同日而生，只求同日而死」。及《三國志平話》，則愈增細情。至《三國演義》，佈揚桃園之義，於是聞者愈多矣。《演義》第一回曰：「飛曰：『吾莊後有一桃園，花開正盛；明日當於園中祭告天地，我三人結為兄弟，協力同心，然後可圖大事。』玄德、雲長齊聲應曰：『如此甚好。』次日，於桃園中，備下烏牛白馬祭禮等項，三人焚香再拜而說誓曰：『念劉備﹑關羽﹑張飛，雖然異姓，既結為兄弟，則同心協力，救困扶危；上報國家，下安黎庶；不求同年同月同日生，只願同年同月同日死。皇天后土，實鑒此心。背義忘恩，天人共戮！』誓畢，拜玄德為兄，關羽次之，張飛為弟。」

結義事聞名遐邇，傳乎後世。蔣介石嘗師法桃園結義，與馮玉祥、李宗仁易蘭譜。

考《三國志》關羽、張飛之傳，羽傳言備於鄉里合徒眾，而羽與張飛為之禦侮。備為平原相，以羽、飛為別部司馬，分統部曲。備與二人寢則同床，恩若兄弟。而稠人廣坐，侍立終日，隨備周旋，不避艱險。羽自云：「吾受劉將軍厚恩，誓以共死，不可背之。」飛傳亦曰：「少與關羽俱事先主。」羽年長數歲，飛兄事之。桃園之約，則俗傳也。
## 引據
尋夢環遊記

《**尋夢環遊記**》，美國動畫也。彼思社製之。安克里奇氏導演。西元二千十七年十月廿七，初映墨西哥。翌月廿七日映於美國。
## 辨名
是戲以可可聞世。可可，米格曾外祖母之名也。「尋夢環遊記」，中原之譯也。夢，志也。尋夢，明志之謂。臺譯「可可夜總會」。港譯「玩轉極樂園」。星島譯云「可可人生奇遇」。

## 始末
米格年十二，墨西哥人，居聖塞西莉亞之野，世以製履爲業。高祖母，梅爾達。梅爾達夫心屬音樂，棄忘妻子，奔走異鄉，用竟其志。梅爾達遂誓曰：「夙夜在履，務遠絲竹，我里韋拉氏後葉永銘之。」果不逾矩，以至米格。米格稟慧，童稚時，乃存志樂府，慕德拉庫斯才情，而內素有訓，戒忌絲竹，因隱心跡。按，德拉庫斯以《莫我忽忘》聞，吟詠行世，熒幕側身。後值歌會，懸鐘不虞而墜，斃之。一日，米格拭履市中，得有盛會爭較技藝，奮然計欲與，數語親長，為宗族所斥，乃潛出庭門，祖母瞋，手摧弦軫。米氏惻然，而雄心不泯。及還宗祠，見高祖父殘像，執琴柄，遂以為德氏，益振其志，闌入其墓，取琴以資演奏。方及之，幽魂具現，因得見列祖，獨不見高祖父，有橋通冥界，落英繽紛。蓋當鬼節，亡魂得還省視，而米氏陽壽未盡，闌入陰間，不可久駐，列祖見之，警以家訓，以一瓣祈願，托以還塵。米氏既還陽，抱志不渝，猶奪琴，又復返。列祖愕，米氏不肯就從，徑去，趨德氏。道值亡魂，名艾克托，與德氏有故，屬米氏攜影還陽，惟得陽間奉饗以續冥壽，又知其抱負，躬授以道。比其見德氏，乃知為惡徒。初，與德氏共操藝業，遊歷八方，思鄉念親，束裝辭還，而德氏趨名利，欲攫其譜，作計延醴，謂為餞別，艾氏飲訖鴆死，至於今日。德氏患事洩傷名節，又奪艾氏遺象，命左右制二人，并幽巖洞。艾氏痛其敗德，孑然悼憐，傷妻子，呫囁可可之名，米氏聞之，方知艾氏乃為高祖父，喜極而泣。而陽間可可，年登耄耋，記憶日希，艾氏無人牽念，垂永終。米氏先祖輩，適駕靈獸循其蹤，及之拯援，見艾氏，猶銜之，米氏為白委曲，率宗族討高祖父遺象，德氏不與，亡去。及逐至歌臺，訟申其直，庶眾皆憤，德氏聲名牢落，人俱惡之。祖輩釋嫌，月缺重圓。米氏蒙親佳願，乃還塵世，奏曲喚曾祖母，曾祖母省識，自檢其藏，遂得高曾祖父遺象，嗣後世代奉饗。
## 他記
二千十二年四月，彼思社告云：「且製動畫，事本乎墨西哥亡靈節。」越三載，秋八月，命是戲曰「可可」。安克里奇氏導演。按，先是彼思社有《玩具故事其三》，導演者即安氏。又以是時公表本事。明年四月，安氏就推特，云：「製作焉始？必曰今日。」

## 引據


分類:彼思動畫
釷

**釷**，舊譯作**釖**、**鋀**，化學元素也，符號為Th，原子序九十。屬錒系元素、稀土金屬，富放射能。公元一八二八年，瑞典化學家貝采利烏斯偶得釷於挪威離島。

純釷色銀白，常溫性穩，光澤數月不去。而後漸次灰黑，蓋緩合於氧，化為二氧化釷故。純釷柔軟，善延展，可冷軋、引長。發煙硝酸、王水亟蝕之，濃鹽酸則緩。

其晶態有二：凡逾攝氏一千四百度者，呈面心立方；不足，則為體心立方。粉屑遇熱則燬，焰光亮白。

釷微存於天地，蓋雜於土石間。地殼之中，百萬者有十餘，二三倍於鈾也。

分類:化學元素
鏡泊湖

縮圖|毛公山
**鏡泊湖**，在中國黑龍江省寧安市完達山，屬堰塞湖。上古，火山噴火，岩漿塞江，積水成湖。

鏡泊湖廣，南北四十五公里，東西寬處六公里，狹處三百米，均五百或千米，水域廣七十九又三平方公里，均深四十米，北深南淺，可淺一米，可深七十米，儲水十六億立方米，地高三百五十三米，山多岸曲，號百里長湖，堰塞湖者，中國最大，世上次大。

《明志》載，水平如鏡，故號鏡泊。官話諧音，轉**鏡波湖**（《吉林省分圖》）。《新唐書》稱之**湄沱湖**，清志作滿洲名**畢爾騰湖**。江湖相繫，江名亦湖名，故稱**湄沱河**、**忽汗海**。

湖西北有火山群，百萬年間，噴火踊躍，岩漿遍地，成百里臺地。四千八百年前，末次噴火，鏡泊成於此時。外者，尚有小北湖、鑽心湖、鴛鴦池。渤海國建都於此，隸上京龍泉府湖州。滿洲國立，倭竊滿洲，遣開拓團，殖居鏡泊者，秋田漁業開拓團也，康德六年入殖。伐木開山，考古啟藏，作水電廠三又六萬千瓦，電供牡丹江、延吉。尚有白俄人居此，奉俄國正教會古儀式派，中蘇交惡，盡逐俄人。

一九八二年，列首批國家級景區，有湖水，有山林，有渤海舊跡。二零零六年，教科文組織列之世界地質公園，二零一零年，列國家5A級景區。長湖百里，山水相映，浪靜如鏡。湖水泄處成吊水樓瀑布，中國瀑布以其極北，水勢壯麗，列湖景之首。北地無炎夏，鏡泊亦避暑佳處。又有火山遺蹟，生地下森林，遺熔岩隧道，此隧道者，國中最大，存留最佳。近有渤海鎮，渤海舊京也，上京龍泉府乃五京之首，仿唐長安城而建，有宮、內、外三城。渤海亡國，京都遺失，但殘遺蹟耳。此舊京遺蹟，國中最善。

湖有魚，繁雜有七十二種，以鯽名，雖小而鮮甜，曾貢清室。有魚名黃瓜香，以其肉香如黃瓜名。又有淡水珊瑚。山中亦多獸鳥蟲，如東北虎、金錢豹、熊、鹿等。有羊名懸羊，眠時以角自掛懸空，故名。湖山植被尚好，有温帶闊葉混交林，諸如蒙古櫪、槭、椴、水曲柳、楡、樺、五味子、山葡萄、狗棗、獼猴桃、遼東冷杉、杜松。小北湖林場有原始森林，近火山口有落葉松林。

## 引據
沖繩語

**沖繩語**者，屬北琉球諸語，流於日本沖繩島中南、慶良間群島、久米島、渡名喜島、粟國島、奧武島、濱比嘉島、平安座島、宮城島、伊計島。

沖繩島上言語各異，北為國頭語、南為沖繩語，自古皆為土語。沖繩語有中、南二方言，中地有首里、那霸二方音。及尚眞王治世，首里音遂為琉球雅言，琉歌吟弄，亦用此音。商人來往，則操那霸音。

大和併琉，獨尊日語，廢黜土語，倭琉相合，而有沖繩弁，又謂沖繩日語，倭語方言也，非沖繩語，倭琉有別。

## 音韻
沖繩語有三短韻，/a/、/i/、/u/，複有五長韻/aː/、/eː/、/iː/、/oː/、/uː/。/u//uː/者，脣圓前凸，異乎日語。下列聲母。

## 外典
*首里・那覇方言概説（首里・那覇方言音声データベース）
中國毛澤東主義共產黨

**中國毛澤東主義共產黨**者，中國政黨也。宗毛說，謂今中共所行，理皆修正，不可從也。遂舉薄熙來為總書記，薄氏者，毛右派也，頗得民望。

## 史
西元二千八年末，或撰《告全國人民書》，刊於烏有之鄉諸左翼網站，謂「今之中共，道取修正者也」，特諭海內萬民，奮毛公之餘烈，勇行革命，致反革命修正之集團傾覆而後已。

西元二千九年一月，黨立，舉薄熙來為總書記。

同年十月，集議重慶，召全國代表大會。中道為重慶公安所禁，執三十四人。其坐非法集會者二十五，餘人則以顛覆國家政權罪論。

翌年，三十四人為有司所釋。

## 主張
一、凡行資制宗者，官僚行資者，皆逐其輩，罷其政權。廢反革命修正主義諸制置之資產階級憲法 、諸法。立人民督會，凡天下之民皆可監察國、軍、政之事，以保人民為國家之主。 

二、凡一九九七年前之公之營業者，皆復之。凡下崗之人，皆完全復之。凡侵犯公有營業者，皆以追查。 

三、凡一九九七年後之偽國家營業者，皆充公，歸人民所有。

四、農村皆復人民鄉社。吾輩遵從鄉民所願，如允集體制者，國家扶持之。行今制者，不復擾之。 

五、廢軍銜制，整頓行伍，復革命軍隊、行葺新之制。應時以亡侵入之徒也。

六、普天下之學堂，除卻書本之費，眾費皆免。大學行免費就食、免費憩宿之制。習以紅專之社會主義精英。保大學生皆有業可為。 

七、舉國醫院，皆葺新之。無論市邑鄉社，凡敝國公民者，除卻施藥之費，皆免費之。行毛公言「醫療之重，斯在農鄉」，凡鄉社皆立衛生院，村立醫館。以保庶民醫療之難也。

八、凡失勞之老者，無論市邑鄉社之分，皆一律恩金之享。凡失勞之廢疾者，國家安處之，以解養護之憂也。 

九、凡敝國成丁之工作，以小己稟求為主，國家統籌處之。以行各盡所能，以勞而分之策也。 

十、凡非賣國屯偫，害民坑人之私企，皆保護之。凡發願行獨自之商賈，皆保護之。 

十一、凡敝國成丁，皆可獲住宅。 

十二、凡遵本黨章程者，不以資輩論高低

十三、凡反革命大復辟變節之人，迎改革開放之人；同廟堂者串通之人，永不得任官。凡於反革命大復辟劃界者，既往不咎。 

十四、凡反復辟大革命運動顯者觀之，捷速參與，實則投機者，不得任官。 

十五、革命幹部者，人民之勤務工也。凡重要幹部外者，皆不得配諸掌車之人。 

十六、凡黨干幹部之勞銀，不得過工人之至高也。其住宅不得過一百五十平方米。 

十七、凡行賄貪污者，危害人民利益者，不以眾庶為基者，皆免其官也。 

十八、凡革命烈士、革命者之家属，其後人皆有偏委。 

十九、凡携款外逃之貪官，無論何地，皆捉其歸案。若拒不歸案者，就地處決之。 

二十、凡抗社會主義革命者、抗無產階級專政之反革命右派者，監督改造之。心態惡劣者，禁遏之。 

## 據
*告全國同胞書 
*關於共產黨（毛主義）的一些消息
鏷

[thumb|right|[瀝青鈾礦，雜有鏷化合物]]
**鏷**，舊譯作**鎃**，化學元素也，符號為**Pa**，原子序九十一。屬錒系元素，富放射能。色銀灰、質密，易合於氧、蒸汽、無機酸。

其量幾稀，地殼之中，兆者僅一。瀝青鈾礦礦牀中稍多，或百萬得一。

以其罕有、放射、劇毒故，除格致考究外，幾無他用。

週期表中，在鈾之左、釷之右，性亦介乎二者也。質密於釷、而疏於鈾；熔點低於釷，而高於鈾。惟此三者，熱膨脹、導電、導熱之效，庶幾無別，蓋皆貧金屬也。

又以其性近於各錒系元素故，難以分離，是以泰半煉於乏核燃料。

## 同位素

已知同位素者廿九，性皆不穩，易於衰變。其中至穩者，鏷二三一也，自鈾二三五釋氦核阿爾法衰變而生，每三萬二千七百六十年折半。鏷二三三次之，釷三二三俘中子而成，每廿七天折半，衰變為鈾二三三，抑或再俘一中子成鈾二三四。鏷常此二者見於世也。

鏷二三〇歷十四日餘折半，其餘同位素幾皆兩日內半化他物，泰半更無足兩秒也。

## 考據


分類:化學元素
高速鐵道

[縮圖|[日本東海道新幹線疾走於富士山下]]

**高速鐵道**，又曰**高速鐵路**，省曰**高鐵**，鐵道也，車馳於之上者，曰**高速分動聯車組**。馳驅遽疾。杳邈幽邃，山陬海噬，但須臾之功。機車、軌轍益加工巧，卓絕凡倫。天下高鐵，率以輪軌為之，亦以懸驅浮磁之技。分類:郵傳
李道堅

**李道堅**，祖父魯王靈夔，父范陽王藹，道堅嗣魯王。性嚴整，雖在閨門，造次必於莊敬，少年佐郡，聲實已彰。景龍四年，加銀青光祿大夫，歷果隴吉冀洺汾滄等七州刺史、國子祭酒。開元二十二年，兼檢校魏州刺史，未行，改汴州刺史、河南道採訪使。此州都會，水陸輻湊，實曰膏腴，道堅特以清毅聞。入為宗正卿，卒。

子宇嗣，二十九年，封嗣魯王。至德元年，從幸巴蜀，為右金吾將軍。寶應元年，皇太子封為魯王，改宇嗣鄒王。

## 據
*《舊唐書／列傳　凡一百五十卷／卷六十四　列傳第十四／高祖二十二子／魯王靈夔》

分類:唐列傳
釤

**釤**，化學元素也，符號為Sm，原子序六十二。屬鑭系元素、稀土金屬，微毒。雖稱稀土，地殼之中，其量不寡，位次第四十，猶勝於錫。釤呈銀色，軟硬得宜，亟合於氧。其氧化態以正三為最常，惟正二者亦存，如一氧化物、一硫化物、碘化物等。而二碘化釤者，亦還原劑也。

一八七九年，法國化學家博勃瀚初得之於鈮釔礦。此外，矽鈰石、矽鈹釔礦、獨居石、氟碳鈰鑭礦俱有之，蓋百有其三，商業尤以後二者為最。中國、美國、巴西、印度、斯里蘭卡、澳大利亞皆產釤。其為首者，中國也。

商業之中，用以製釤鈷磁鐵，其力僅次於釹所製。惟酷熱之際，若攝氏七百度，釤鈷磁鐵猶有其效，釹者則無。

釤一五三同位素，富放射能。以之入藥，可治肺癌、前列腺癌、乳癌、骨肉瘤。釤一四九同位素，強於攝取中子，用諸核反應堆控制桿。

釤亦用於觸媒、放射測年、倫琴射線激光儀等。

## 據
*《英文維基》釤一文簡介段
五筆輸入

**五筆輸入**，又名王碼，中文輸入法也。王永民創之。有論「形碼設計三理」始云其事。初，中國嘗以電報碼、整字大鍵盤入漢字。後又以筆順。東瀛又創主輔鍵盤，然選字仍緩。北京大學又有王選之二百五十六中鍵盤，雖可拆全字，唯仍不便。至王氏五筆，輔以末筆識碼，方得解中文輸入之迂。
## 歷
* 公元一九八三年︰始揚此輸入法。
* 公元一九八六年︰發表「八六版」，共計字根百三十，收字六千七百餘。此版已佚專利，任眾取之。
* 公元一九九六年：發表「九八版」，字根益至兩百五十九，收字二萬一千。
* 公元二零零八年：發表「新世紀版」，收字二千七百餘。

## 法
欲知五筆爲何，須知漢字筆畫有幾何。康熙字典者，以「一丨丶丿乙亅」爲六筆。鄭氏編碼，以「一丨丿丶乙乚」六筆。王氏者，「一丨丿丶乙」五筆矣。
* 一者，筆之自左而右也，亦㇀筆。
* 丨者，筆之自上而下也，亦有亅筆。
* 丿者，筆之自右上而左下也。
* 丶者，筆之自左上而右下也、亦有㇏筆。
* 乙者，折筆也。收諸筆若：𠃍乛フ㇁㇇𠃌㇆𠄎㇋㇌㇎㇅乙乀乁⺄㇈㇅㇊㇍乚𡿨𠃊𠃋𠃑𠄌㇂㇃㇄㇉。
**亦有〇筆、α筆，若㔔㪳㫈𡆢𡧑ㄛ者，然所組之字甚少，故以五筆。

五筆者，碼獨一而不異。字根之布如下，以新世紀版爲例。
*一區橫起筆，GFDSA鍵也。
**G者、王五一㇀
**F者、土二士干十寸雨
**D者、大三古石厂丆ナ
**S者、木朩丁西覀
**A者、工戈七卄廿廾匸匚

*二區竪起筆，HJKLM鍵也。
**H者、目止龰『具頭』⺊卜『虍之前四筆丨一乛丿』『皮之前三筆乛丿丨』丨亅
**J者、日曰刂リ虫『兩竪』
**K者、口川『三竪』
**L者、田甲囗四罒皿車车
**M者、山由貝『骨頭』冂⺆

*三區撇起筆，TREWQ鍵也。
**T者、丿禾攵夂彳
**R者、白斤『气之前三筆丿一一』乂手扌
**E者、月𧘇『𠄌丿丶』力臼𦥑彡
**W者、人八『亻及其似』癶『祭頭』几
**Q者、金タク『炙頭』『犭之前兩筆丿㇁』勹儿『鱼頭丿乛田』

*四區點起筆，YUIOP鍵也。
**Y者、丶㇏言文方亠
**U者、立冫丷疒門门䒑
**P者、之宀冖『礻衤前三筆丶㇇丨』辶廴

*五區折起筆，NBVCX鍵也。
**N者、已己巳𠃍乛フ㇁𠄎㇋㇌㇎㇅乙乀乁⺄㇈㇅㇊㇍ 乚𡿨𠃊𠃋𠃑𠄌㇂㇃㇄㇉コユ心忄尸羽
**B者、子了孑阝卩凵耳巜
**V者、女刀九彐ヨ巛
**C者、又巴『馬框一丨一一丨𠃌』『马框𠃍㇉』厶マス
**X者、幺糹纟『兩𠃋』弓匕『𠃊㇆』母

以其區位號之，「一」者，一區一位G鍵也，故「王」於G。「三」者，三橫所構，故安於一區三位D鍵也。單筆、同筆複畫者，筆畫類定之。「丿」者，於三區一位T鍵；「彡」者，於三區三位E鍵也。餘者則多以字根之首次筆定位，「一一丨一」「王」者，於一區一位G鍵，則「土」於一區二位F鍵；「大」於D鍵；「七」於A鍵也。

## 規
從筆順，「新」者，拆以「立木斤」。單筆不可斷，如「申」不作「丨田丨」。二筆亦不可倂，如「丆」不作「フ」，筆畫爲連續之線段，一筆可書畢者也。取大優先，如「百」為「丆日」；兼顧直觀，如「自」為「丿目」、「國」為「囗戈口一」。能連不交，即連筆優於交筆，「生」為「丿」。能散不連，如「矢」為「大」、「占」為「卜口」，除非單筆相連，或及點相連，或相分。
大山水庫

**大山水庫**，舊稱**塔拉泡**，處中國吉省延邊敦化，距城六十公里，築壩雁鳴湖，截塔拉河口而成中型水庫，水泄牡丹江。一九六九年二月始築壩，資一百九十萬元人民幣，十月成，可飼魚，可防洪。塔拉河併朱敦河、阿拉河自北注庫，庫東南泄出。庫形橢圓，南北十五公里。

庫常水位三百五十五米，設計防洪水位三百五十六又七五米，校核防洪水位三百五十八又一一米，庫容四千一百六十萬立方米，庫廣三平方公里，集水三百四十三平方公里，海拔三百五十四米。

庫本湖水，名曰塔拉泡，塔拉者，滿語也，義原野，以其處荒原故。舊有額穆縣，或因湖名之。水庫成，以其地名大山嘴子而名之。

## 引據
賽爾號

**賽爾號**者，網頁遊戲也，淘米公司開發。據科學之懸想，幻設星球及精靈。諸精靈：若雷伊、卡修斯、皮皮、繆斯之屬。諸礦：若黃晶礦、甲烷、電石之屬。或詰其極類袋魔‎系列，恐有剽竊之嫌。
## 概況
精靈者，所以戰鬥也。精靈自有屬性。屬性則分單雙。單屬性：草系、水系、火系、電系、飛行系、地面系、普通系、光系、機械系、暗影系、超能系等。亦有雙屬性者。

礦產者，所以供能。有黃晶礦，佈於帕諾星天之火山星、克洛斯星、海洋星、露希歐星，微獨在斯，又及佗甸。甲烷，佈於火山星、海洋星、雲霄星等。電能石僅產於雙子貝塔星。雙子阿爾法星能礦有三，曰蘑菇結晶、曰納格晶體、曰豆豆果實。

至遊戲所幻設列星，其中雖有恆星，然熾熱之甚，不能駐足，故獨開發行星。火山星者，火山遍佈，故名。赫爾卡星者，則機器人之所遺。克洛斯星，草木叢生。海洋星者，溟洋溥覆。
## 物事
精靈之中，有戰神聯盟，屬之者凡五：雷伊、蓋亞、卡修斯、布萊克、繆斯也。亦有米咔，屬光系。有瑞爾斯，屬戰鬥系。雷伊居電系之巔也，善電系之技。適於赫爾卡星失無盡能源，遂與蓋亞爲敵。雷伊遂邊歷星河以尋之。既覓其蹤，蓋亞乃諒雷伊。

蓋亞，居戰鬥系之巔，善戰鬥系之技。赤目。其首狀若拋物線。瑞爾斯同族也。性魯直。

卡修斯，地面系之巔也，善地面系之技，亦通暗影之力。性敦厚。初爲巧克利，既受暗影之力，遂成卡茨。卡茨感於正義，遂成卡修斯。青目。其身青白相雜，其尾亦可爲武。與凱爾薩斯同源。

布萊克，格雷斯星貴胄遺子。其族均爲邪靈所族。遂欲復仇，練其暗夜卷軸，以成夜魔丸，懸其雙肩之上。其面白，其體灰，右掌被護腕，身著披風。

繆斯，少女也，素居天蛇星。後天蛇星大亂，繆斯兄長皆亡。遂發功修煉，終側身戰神聯盟。

譜尼者，寰宇聖靈之所鍾。嘗爲海盜所囚，凡三百年，故初以賽爾爲敵。後雷伊、蓋亞來，蓋亞以戰鬥之技敗譜尼，遂講和。譜尼以聖靈之力，引致戰聯，亟敗爲惡者。又援聖靈之力，使戰神聯盟益強，故爲眾生所仰。
## 他典
*賽爾號遊戲頁
*賽爾號遊戲頁
分類:中華人民共和國電子遊戲
階級

**階級**，謂民等也。人當草昧，制從公有，階級未興，是為原始社會。待生利日蒸，私產日隆，民即以流判也。有階級鬥爭伴焉，爭而愈烈，親親不足以善群，遂演進而為國家，蛻變為階級之社會。

通功易事，工器與民才日進，則階級之判分亦稍稍而疾。

馬學謂原人之社會，無私產，無國家。私產興而階級確，然後始存家國之辨。及治化歷久，共產可臻，則階級與國家復遂亡矣。

而今中國制度，以為人民國家之主，非有階級之異。凡所鬥爭，皆作姦犯科者也。

## 據


## 出典
* 《共產黨宣言》
* 《家庭、私有製、國家之緣起》
* 社會主義社會者，階級社會邪？
余光中

**余光中**，福建永春人，民國十七年十月二十一日生於南京，父超英。光中以己生於南京，復妻常州人故，自命江南人。重陽日誕，乃號「茱萸之子」焉。

幼居南京，或隨父母回永春、武進拜，亦嘗來往杭州。二十六年，日師侵華，輾轉流徙於蘇、皖間；二十七年，往上海，居半年，復越安南、滇、黔，至渝市，省父。後入金陵大學外文系，三十八年，改讀廈門大學外文系。七月，遷居香港。三十九年，移居臺灣。四十五年，妻范我存。

一百零四年十二月，獲總統馬英九贈二等景星勳章。一百零六年十二月十四日卒，享壽九十。

分類:中華民國列傳
分類:南京列傳
分類:福建省列傳
分類:高雄市列傳
艷電

**艷電**，本謂廿九日之電報，今通語特指汪兆銘之艷電。民國二十七年十二月廿九，汪氏使林柏生致電蔣中正，明言放棄抗戰、嚮日妥協云者，華人以叛國目之。

## 攷
*汪兆銘《艷電》全文
分類:中華民國紀事
批林批孔

**批林批孔**，政潮也，興於文化大革命。批，斥也。林，林彪。孔，孔子。

西元一九七一年，值文革，林彪失勢。九月十三日，彪以飛機奔，殞於大漠。越二年，夏七月四日，毛澤東云：「夫尊孔反法，國民黨為然，林彪亦如是。」秋九月，澤東語外邦人曰：「覽中國之封建史，南面九州，能揚名萬世者，莫先於秦始皇。我亦秦始皇，林彪以秦始皇謗我也。中國論秦政者，素褒貶分明，我即是秦而非孔。」乃後，或選編《林彪與孔孟之道》，江青董之。既畢，青與王洪文上請，欲刊行，澤東謂可，此風潮之履端，時維一九七四年一月十八日。坐是凡古跡有涉乎孔子者，多被損隳，而文廟當衝尤多。
分類:中華人民共和國紀事
四七五年

北魏**[[延興(北魏孝文帝)|延興]]五年**；南朝宋**[[元徽]]三年**；柔然**[[永康(柔然)|永康]]十二年**。

## 大事
***[[西羅馬帝國]]**
**十月卅一日——羅慕路斯·奧古斯都即立。
***[[東羅馬帝國]]**
**拜占庭皇帝芝諾被逐，巴西里斯卡斯拜皇帝。

## 生

## 歿
四七四年

北魏**[[延興(北魏孝文帝)|延興]]四年**；南朝宋**[[元徽]]二年**；柔然**[[永康(柔然)|永康]]十一年**；**[[雄略天皇]]十八年**

## 大事
*一月十八日，利奧二世南面東羅馬帝國。
*二月九日，芝諾南面東羅馬帝國。
*六月，格利塞里烏斯南面西羅馬帝國。

## 生
*

## 歿
*利奧一世（四零一年，享壽七十三年），東羅馬帝國皇帝。
*利奧二世（四六七年，享壽七年），東羅馬帝國皇帝。
*狄奧德米爾，東哥德人之王也。
陳維崧

**陳維崧**，字**其年**，號**迦陵**，宜興人。祖於廷，明左都御史。父貞慧，見遺逸傳。維崧天才絕艷，十歲，代大父撰楊忠烈像贊。比長，侍父側，每名流宴集，援筆作序記，千言立就，瑰瑋無比，皆折行輩與交。補諸生，久之不遇。因出遊，所在爭客之。嘗由汴入都，與朱彝尊合刻一稿，名朱陳村詞，流傳至禁中，蒙賜問，時以為榮。逾五十，始舉鴻博，授檢討，修明史。在館四年，病卒。

維崧清臞多須，海內稱**陳髯**。平生無疾言遽色，友愛諸弟甚。遊公卿間，慎密，隨事匡正，故人樂近之，而卒莫之狎。著湖海樓詩集、迦陵文集。時汪琬於同輩少許可者，獨推維崧駢體，謂自唐開、寶後無與抗矣。詩雄麗沉鬱，詞至千八百首之多，尤前此未有也。

## 據

清史稿·列傳二百七十一·陳維崧吳綺徐釚
韻目代日

**韻目代日**，中國電報紀日之法也。蓋線傳初開，按字索直，每費耗無算。遂以地支代月，韻目代日，用橢其文。按《平水韻》，月前十五日取上平，次十日取上聲，末五日取去聲，他亦偶用。後，國行公曆，復添世、引為三十一日。此法，作日記亦或有從者。

## 對照

*一日，**東**、先、董、送、屋。例：東日，初一也。
*二日，**冬**、蕭、腫、宋、沃。
*三日，**江**、肴、講、絳、覺。
*四日，**支**、豪、紙、寘、質。
*五日，**微**、歌、尾、未、物。
*六日，**魚**、麻、語、御、月。
*七日，**虞**、陽、麌、遇、曷。
*八日，**齊**、庚、薺、霽、黠。
*九日，**佳**、青、蟹、泰、屑。
*十日，**灰**、蒸、賄、卦、藥。例：灰日暴動。
*十一日，**真**、尤、軫、隊、陌。
*十二日，**文**、侵、吻、震、錫。例：文夕大火。
*十三日，**元**、覃、阮、問、職。
*十四日，**寒**、鹽、旱、願、緝。例：蔣中正未寒。
*十五日，**刪**、咸、潸、翰、合。
*十六日，**銑**、諫、葉。例：毛澤東未銑。
*十七日，**筱**、霰、洽。
*十八日，**巧**、嘯。例：巧電。
*十九日，**皓**、效。例：皓電。
*二十日，**哿**、號。
*廿一日，**馬**、箇。例：馬日事變。
*廿二日，**養**、禡。例：養日出發。
*廿三日，**梗**、漾。
*廿四日，**迥**、驚。例：迥日上午。
*廿五日，**有**、徑。
*廿六日，**宥**、寢。
*廿七日，**沁**、感。例：亥感電悉。
*廿八日，**勘**、儉。
*廿九日，**艷**、豏。例：艷電。
*三十日，**卅**、陷。陷字於軍不利，故改卅。例：五卅慘案。
*三十一日，**世**（**丗**）、**引**。丗乃卅一合字，引象阿剌伯碼之31。

紀月之法，悉從地支，附記如次：一月，子；二月，丑；三月，寅；四月，卯；五月，辰；六月，巳；七月，午；八月，未；九月，申；十月，酉；十一月，戌；十二月，亥。
分類:漢語
分類:紀年
列寧主義

**列寧主義**，斯大林名之。其宗有民主集中制、帝國主義說、無產階級文化說、暴力革命說等。

考茨基謂黨人雖無產者，尚依法而鬥爭。列寧謗之曰「從汝所言，將去修正不遠」。遂倡暴力革命，變革政府，行以無產階級之專政。

逮斯氏執鼎，竄其義，以為極權。

分類:政治
新話

**新話**，說部《一九八四》中人造語也。其文法本乎英語，而刪簡之，無以對言，所以飾回增美也。若善也者，謂「愛老大哥」。反其義，則稱非善，不可言惡。凡涉自繇之意，皆為拭去，以為罪孽。

## 文法
新話之辭，動名兩兼。綴「-ful」者，區別之字也；繫「-wise」者，疏狀之字也。若「-ed」綴動字後，過去式也；「-ing」綴於動字後，施事式也。見例如下：

「doubleplusgood」，字面雙加善，以示極好；欲反之，言「doubleplusungood」，猶云雙加弗善。

## 他山
臨高啟明之中，其地土著，言「**新話**」以表元老之語，即普通話也。
薇爾莉特·伊芙加登

《**薇爾莉特·伊芙加登**》，日本輕小說，曉佳奈著。高瀨亞貴子配圖。後京都社按其本事，別作動畫，以平成三十年映。本事，云伊芙加登氏，克代識人言，務能於郵局，先是奔走戰場，同袍云愛，伊氏不喩，於是孜孜原理。

## 人物
《薇爾莉特》云有可以代識人言者，欲有所記，語之足矣，是謂自動手記人形。

薇爾莉特·伊芙加登，自動手記人形也。意譯其名，則云菫永恆花園。形容妍麗，殊善鬥擊。嘗側身行伍。石川由依錄聲。

克勞迪亞·霍金斯，元來丁謝福利特國軍官，戰後于克霍郵便社任社長。基爾伯特·布甘比利亞氏舊友，受託而養護薇爾莉特。為人好飾而擅賭。

## 術語
自動手記人形：昔有女小說家名曰茉莉，篤才博記，後盲，形漸憔悴。其夫博士喚奧蘭多氏者，精機巧，愛妻心切而作代筆機械，謂之自動手記人形也。后亦以此稱代筆業者。

## 他記
初，曉佳奈作《薇爾莉特》。值京都社募稿以衡鑒，而《薇爾莉特》受大賞，時廿五年。例，凡受賞者，皆輯爲簡編，付發明文庫。於是高瀨亞貴子畫圖以相配。廿七年十二月廿五日，上卷刊行。明年十二月廿六日，下卷刊行。
按廿八年夏五月廿七，京都社以改編動畫事公告。又製影像，用是宣傳。後寒暑再歷，以三十年一月十日映。

分類:平成動畫
分類:平成輕小說
分類:令和動畫
分類:令和影戲
李歆

**李歆**，字**士業**，晉隴西狄道人也，自稱大都督、大將軍、護羌校尉、涼州牧、涼公，號年嘉興元年。父暠，私署大都督、大將軍、護羌校尉、秦涼二州牧、涼公。歆大破沮渠蒙遜於鮮支澗，獲七千餘級。遣使朝貢。

聞蒙遜南伐乞伏，乃起兵攻張掖。其母尹氏謂歆曰：「汝新造之國，地狹民希，蒙遜驍武，汝非其敵。吾觀其數年以來，經謀規略，有兼并之志，且天時人事，似欲歸之。度德量力，春秋之義。先王遺令『深慎兵戰，保境寧民，俟時而動』，言猶在耳，奈何忘之。汝必行也，非唯師敗，國亦亡矣。」歆不從，遂率步騎三萬東伐，次于都瀆澗。蒙遜自浩舋拒歆，戰于懷城，為蒙遜所敗。左右勸歆還酒泉，歆曰：「吾違太后明敕，遠取敗辱，不殺此胡，復何面目見吾母也！」勒眾復戰，敗于蓼泉，為蒙遜所殺，蒙遜遂克酒泉。

歆之未敗，有一大蛇從南門而入，至歆恭德殿前，有雙雉飛出；宮內通街大樹上有烏鵲爭巢，鵲為烏所殺。敦煌父老令狐熾夢一白頭公帢衣，而謂曰：「南風動，吹長木。胡桐椎，不中轂。」言訖，忽然不見。歆小字桐椎，至是而亡。

## 據
*《魏書／列傳　凡九十二卷／卷九十九　列傳第八十七／私署涼王李暠　子歆　恂》
李恂

**李恂**，晉隴西狄道人也。父暠，私署大都督、大將軍、護羌校尉、秦涼二州牧、涼公；兄歆，自稱大都督、大將軍、護羌校尉、涼州牧、涼公，後亡於沮渠蒙遜。恂復自立于敦煌，稱冠軍將軍、涼州刺史。蒙遜攻恂于敦煌，三面起堤，以水灌城。恂請降，不許。城陷，恂自殺，蒙遜克敦煌。恂兄翻子寶後入魏。

## 據
*《魏書／列傳　凡九十二卷／卷九十九　列傳第八十七／私署涼王李暠　子歆　恂》
自行車

**自行車**，又稱**單車**、**腳踏車**，御者俗稱單車手。蓋輪置前後，足啟機關，齒輪並鏈，人力運行者也。

十九世紀，始現於泰西。當世，遍佈寰宇，凡十億有奇。既用於往返，亦適於休憩。遂作孩提玩物、強身健體、軍警巡邏、速遞郵件、賽車表演芸芸。

百年以還，革新不斷，滾珠軸承、充氣輪胎、鏈輪傳動、鋼絲輪紛沓。於電單車之創製，亦有啟迪。

## 據
*引據悉從《英文維基》單車一文簡介段
李暠

**李暠**，字**玄盛**，小字**長生**，晉隴西狄道人也，漢前將軍廣之後。曾祖柔，晉相國從事中郎、北地太守。祖太，張祚武衞將軍。父昶，早卒，暠，遺腹子也。皇始中，呂光建康太守段業自稱涼州牧，以敦煌太守孟敏為沙州刺史，暠為效穀令。敏死，敦煌護軍郭謙等推暠為寧朔將軍、敦煌太守。業私稱涼王，暠詐臣於業，業以暠為鎮西將軍。天興中，暠私署大都督、大將軍、護羌校尉、秦涼二州牧、涼公，年號庚子，居敦煌，遣使朝貢。天賜中，改年建初，遷於酒泉，歲修職貢。暠死，子歆統任。
## 據
*《魏書／列傳　凡九十二卷／卷九十九　列傳第八十七／私署涼王李暠　子歆　恂》
反切

縮圖|大徐本《說文》草部。小字者反切，引《唐韻》爲據
**反切**，古注音法也，行於中國，見於字書。反切者，二字注一字，二音相合而得音。初字名上字，取其聲，尾字名下字，取其韻調。未有拼音時，反切風行，古人相因。

## 釋名
反切之名，唐前稱反，又稱翻，代宗恐叛，乃改反曰切，後人因之，故名反切。尋獲諸書，列下諸解：
*宋人丁度釋，音韻展轉相協謂之反，兩字相摩以成聲謂之切（《禮部韻略》）
*《形音義綜合大字典》釋，以兩字急讀而合成一字之音曰切，亦曰反切
*《文字學纂要》引鄭玄、高裕，釋：以二音反覆摩以成一音故名反切
*《辭源》釋：以二字之音相切而成一音也，上一字為雙聲，亦謂之母音，下一字為疊韻，亦謂之字音
*《辭海》釋：以二字之音切成一字之音之方法也

## 史
漢字繁難，表音不易，初識未見之字，尤難知音。未有注音符號、漢語拼音時，示音必假他字。東漢以降，讀音之學漸顯。

《爾雅》《說文》，舉音同之字。「甲，音乙」者，直音法也，「甲，讀若乙」者，讀若法也。直音者同音，讀若者近音。讀音唯一，無可直音，或所舉皆繁，而轉用讀若，然近音不確。

前法有缺，立新法而用。先者譬況法，如《淮南子》「旄，讀如網繆之繆，急氣言乃得之」，此法難用，未幾而廢。次者反切法，雖不如直音簡易，然示音精準，使常字可得，後人從之。

何創反切，迄今未明。一說佛教東傳，東土初識天竺韻學、梵字，始釋漢韻。魏人孫炎創《爾雅音義》，始爲反語，以降漸繁，此事大行。服虔、應劭注《漢書》亦爲反語。南北朝韻學昌明，但遺著少耳。今存反語以《玉篇》最古，次者《經典釋文》。唐前有《切韻》，後有《康熙字典》、《辭源》、《中文大辭典》，皆使反語。

反切之法，古今一貫，時代不同，字法略異。慧琳《一切經音義》中，上字表聲，亦表韻腹尾。清《音韻闡微》中，上字無韻尾，下字無聲母，兩字急讀，便可得音，此法亦爲《辭源》初版所襲。

二音相合，反切之外，尚有合音，追尋可溯之春秋：不可合爲叵，何不合爲盍，如是合爲爾，而已合爲耳，之於合爲諸，者焉合爲旃。

今人以拼音示音，反切式微，直音猶用。

## 法
欲閱韻書、字書、音義，必通反切，反切之法，兩字相合而得音，故一字之切可有若干。頭字名上字，取其聲母，尾字名下字，取其韻調。今調分陰陽，陰陽判於上字，平仄斷乎下字。兩字所切之字，名歸字、被切字。切字之後，或言反，或言切，又言翻。

被切之聲，尋乎上字之聲，謂之雙聲，若德紅切東，東德雙聲；被切之韻，見乎下字之韻，謂之疊韻，若昌緣切川，川緣疊韻；被切之調，陰陽共乎上字，平仄同於下字，若側絞切抓，抓側共陰，抓絞同仄。

## 缺憾
反切非一切法，有音叵切者亦然。一韻僅一字時，無反語，《切韻》「拯」韻是也。

古書反切，需知其時切音，今人切之，得音不確，若《切韻》查「視」字，得承旨反，無論粵普，不得真音。

下字脣音者，開合不明也。若《切韻》陌韻有格、古陌反，虢、古伯反，格虢下字不同。取查下字，陌、莫白反，伯、博白反，陌伯下字同。格字真音krak（開口），虢字真音kruak（合口），白、陌、伯字，皆不分開合。

### 古今音變
反切之語，以中古爲準，中古之聲，漸成今音，其法繁難，故歸字、上字、下字之切音今人難明。古有四聲，南人尚可，北人失入聲，聲調大變。古有全濁聲母，聲有清濁，故調分陰陽，迄今，吳、湘之外，全濁皆清，清化後，又因平仄，或全或次。聲母、聲調互變，交錯繁複，故今人難解切語。

以東、德紅切爲例，普通話三字各音dōng、dé、hóng，東紅聲調不一。東聲端母，清，紅聲匣母，濁，東紅皆平，以聲分清濁，調分陰陽。又以豆、田侯切爲例，普通話三字各音dòu、tián、hòu，豆田聲母不一。豆田皆定母，全濁清化，豆調去，轉端，田調平，轉透。

## 他
切語以古音爲據，音韻小學，以切語爲要，今人擬音，繫聯切語，知中古音系，再而探上古幽微。

切語於民亦有用。廣東梅州有下市話，下市話者，以客家反語切之，得成密語，而成語文遊戲，今人欲爲之申作世界文化遺產。

反切之法，方言注音有用。中國方言駁雜，諸地異聲，雖普通話爲通語，地方亦需方音記錄。纂方言字典時，一法作方言拼音，一法取反切，二法並行，相映成德。

反切之法，可並注諸語。漢字本源中土，廣佈諸地，遂成亞東同文，鮮、倭、越共文。千年不絕，文脈往繼，以漢字爲尊，授學、科舉、官牘、文藝，皆用。音有時轉，地有偏移，諸地異聲，中土漢語即諸種並存，若粵、閩、吳、京。他邦聲繁，鮮人有漢朝，日人有漢和，南人有漢越。然雖異聲，猶共源同祖，以古法切音，即得今音諸種。

## 上下字
反切上下字，凡《廣韻》所用者，皆列如下。

### 上字

### 下字
韻母有甲乙二類。下列韻母，調分四聲，各聲有兩欄，左欄《廣韻》表字，右欄反切下字，下字亦具表字。

## 圓缺
反切拆音分節成一法，較之讀若、直音，更進一籌，知上下字而知繁難字讀。較之注音符號、拼音，反切遺憾於用字多繁，上字四百，下字一千，切語五千，上下各切，深爲不便。一於悉切，八博撥切，繁語切簡字，本末顛倒。

## 外邦
反切之法，不獨中土，日、韓、越亦行。日本反切以音注，以切法編排，得五十音圖。江戶時，以反切釋和語，此法大行。貝原益軒著《日本釋名》，雪字和訓ゆき，釋之やすくきゆる，やす相切，得ゆ。

諺文習字，取初聲十四、中聲十，合百四十字，呼之「反切本文」，又謂「反切表」。

越南亦習反切，得漢越音，稱之漢越反切。

## 兼查
*漢語拼音

## 引據


## 引典
*Casacchia,G. 〈Chinese Linguistic Tradition〉, Brown, Keith, 《Encyclopedia of Language and Linguistics》 第二版. 倫敦: Elsevier.
*羅傑瑞 (一九八八年). 《Chinese》. 劍橋: 劍橋大學. ISBN 978-0-521-29653-3.
丁客

**丁客**，英言Dink，又譯**丁克**、**頂客**，謂工薪族夫婦之無嗣者也。工薪一族，太半中產，或以傳宗為畏途，或無能孳乳之事，故伉儷相濡，不務撫育。昔者，人以天閹視之，生僻見。及民風開化，知為家庭自由，無向無背，皆局外中立可已。而丁客之日多，雖民眾所許，於國羣之演進、人種之傳續，輒為窒礙。生學、醫學之家，或謂不事生育者，乃違天逆性，妨害衛生。然究其所以為丁客者，又多以國計民生之艱困、國民理念之變易為因，蓋人未有不重天倫者也，而奈群己之相違何？今歐美倡國，及東亞之日韓等國，每患少生，至於民老國衰，政府有勸獎多育者，而民從之甚寡，故必徠遠人以興其國，然則守舊者流積怨不遏矣。

## 釋名

英文Dink，略語也，本字Double Income No Kids，譯謂匹偶在職，各領工薪，而不以蕃息為事。其為人多強學、寡蓄、好遊、不爨者也。
維基文庫

**維基文庫**，由維基媒體基金會所掌，凡文獻典籍，已無版權者，悉收納之。

## 外鏈
*維基文庫
和弦

**和弦**，數音齊鳴之謂也，自兩音而起，無定數，分異名殊，以和曲韻，為泰西樂律之一端，屬和聲學。十二平均律為棟柱，正律十二音各有關係，謂之音程，典出世西方流行樂、古典調體樂之疇。尋常所見，大凡三七九，由是極演推生，提總類屬，曰十一和弦、曰十三和弦，統括為經，此上別無異出，唯經生衍數豐繁，變易萬端，莫之能勝。

## 類
以分名之，有三和弦、七和弦、九和弦。三音為之曰三和弦，四音為之曰七和弦，此七謂本末音程七度也。五音為之曰九和弦，蓋謂本末音程九度。

以局名之，有大和弦、小和弦、增和弦、減和弦。

凡例。
以太常十二律黃鐘、大呂、太簇、夾鐘、姑洗、仲呂、蕤賓、林鐘、夷則、南呂、無射、應鐘，此十二音各應泰西統系C、♯C/♭D、D、♯D/♭E、E、F、♯F/♭G、G、♯G/♭A、A、♯A/♭B、B。

又因清樂七音：宫，商，角，清角，徵，羽，变宫應dol、re、mi、fa、sol、la、si。
則下所舉以漢文為之。

### 三和弦
根音為統，階音為局，統正而階立，局設而情彰。以十二律為之如下

*大三和弦：根音，大三度音，純五度音。黃鐘為宮，則黃鐘、姑洗、林鐘三音協。
*小三和弦：根音，小三度音，純五度音。黃鐘為宮，則黃鐘、夾鐘、林鐘三音協。
*增三和弦：根音，大三度音，增五度音。黃鐘為宮，則黃鐘、姑洗、蕤賓三音協。

### 七和弦
*大七和弦：根音、大三度、純五度、大七度。黃鐘為宮，則黃鐘、姑洗、林鐘，應鐘。
*小七和弦：根音、小三度、純五度、小七度。黃鐘為宮，則黃鐘、夾鐘、林鐘、無射。
*屬七和弦、大小七和弦：根音、大三度、純五度、小七度。黃鐘為宮，則黃鐘、姑洗、林鐘、無射。
*小大七和弦：根音、小三度、純五度、大七度。黃鐘為宮，則黃鐘、夾鐘、林鐘、應鐘。
*半減七和弦：根音、小三度、減五度、小七度。黃鐘為宮，則黃鐘、夾鐘、蕤賓、無射。
*減七和弦：根音、小三度、減五度、減七度。黃鐘為宮，則黃鐘、夾鐘、蕤賓、南呂。
*增七和弦：根音、大三度、增五度、大七度。黃鐘為宮，則黃鐘、姑洗、夷則、應鐘。

## 參見
*樂理
*律呂
*樂律
*音程
*十二平均律
*和聲學
*古典音樂
*流行音樂

分類:音樂
駕校

**駕校**，一稱**駕訓班**，所以課御車之術及行路規範者也。駕校卒業，乃授行照。當其就學，有司機經練者作之師。生徒擇修所宜，或轎車，或卡車，或有軌電車等。既報名，先誨法規，及道途禮節，使周知安全之要、強應變之心。而後，講習路況，俾生徒於車速之掌控、道路之選取，得其訣要，而有備焉。次，教以行車、行人對待之理，訓夜間駕駛之藝，使能預悉變端，得善保全。終之，諭車禍之所以然，於諸種道路之應急有所預備，使足以避除障害，改良能事。

若中國之駕校，凡設科目有四：一、課法規及行車之常學，九十分及格；二、課車輛之駕馭，不可有熄火、逆行等違例者；三、課特別地形之應變，依所擇修習者試之；四、課司機教養，明確安全知識，及處置變端之法。四科中格，乃為授憑照。

## 辨名
**駕校**，大陸具名**駕駛學校**。台灣謂之**駕駛人訓練班**，簡稱**駕訓班**。日本呼之**自動車教習所**，蓋汽車名自動車也。愛知縣諸地又略云**車校**。

## 引據

分類:郵傳
出河店之役

**出河店之役**，天慶四年女真叛遼，戰於出河店，地今中國黑省肇源。女真以少敵多，完顏阿骨打率三千七百兵，敗七千遼兵，此役壯女真聲威，而遼國傾衰，金國始興。大金立，於出河店置肇州，以其肇基王績故。舊肇州者，今三肇一區：曰肇州，曰肇東，曰肇源，曰大同。

## 前事
女真祖出黑水靺鞨，漁獵於松嫩，渤海國立，民屬渤海。契丹立遼，神冊三年，太祖征東，翌年滅渤海，分割女真，徙豪強南下，登籍編戶，呼之熟女真，未徙者，生女真。

生女真有諸部，以完顏部爲首，後，完顏勢強，他部依歸，一統黑水、烏蘇里。阿骨打承位，性烈好武，起反遼之志，欲舉兵起事。

其叛遼心生，自有緒端。承位前年，天祚帝幸混同江，女真諸部覲見。完顏酋長病重，阿骨打代父朝頭魚宴。帝命諸酋起舞助興，諸酋懾服，皆出舞，獨阿骨打辭以不能。諭之再三，終不從。

他日，帝密謂樞密使蕭奉先曰：「前日之宴，阿骨打意氣雄豪，顧視不常，可託以邊事誅之。否則，必貽後患。」奉先曰：「犥人不知禮義，無大過而殺之，恐傷向化之心。假有異志，又何能為？」其弟吳乞買、粘罕、胡舍等嘗從獵，能呼鹿、刺虎、搏熊。帝喜，輒加官爵。

阿骨打決意叛遼，翌年承位，聞遼主驕肆廢弛之狀，於是召官僚耆舊，以伐遼告之，使備衝要，建城堡，修戎器，以聽後命。遼統軍司聞之，來使問狀，又復詰之，遼人始為備。至是，先發制人，攻寧江州，遼人疏弛，女真勝，又取廖晦、淶流、混同江行宮、皇后店，後者，出河店。

## 戰事
出河店者，今肇源茂興之勒勒營子也。天慶四年冬十月，以蕭嗣先為東北路都統，蕭撻不也為副，發契丹奚軍三千人，中京禁兵及土豪二千人，別選諸路武勇二千餘人，引軍屯出河店，會於鴨子河北。

阿骨打自將擊之。未至鴨子河，既夜，阿骨打方就枕，若有扶其首者三，寤而起，曰：「神明警我也！」即鳴鼓舉燧而行。黎明及河，遼兵方壞凌道，選壯士十輩擊走之。大軍繼進，遂登岸。甲士三千七百，至者三之一。俄遇於出河店，會大風起，塵埃蔽天，乘風勢擊之，遼兵潰。

## 後事
蕭奉先懼其弟嗣先獲罪，輒奏東征軍所至劫掠，若不肆赦，恐聚為患。上從之，嗣先但免官而己。諸軍相謂曰：「戰則有死而無功，退則有生而無罪。」故士無鬥志，望風奔潰。

逐至斡論濼，女真殺獲首虜及車馬甲兵珍玩不可勝計，遍賜官屬將士，宴犒彌日。遼人嘗言女真兵若滿萬則不可敵，至是始滿萬云。斡魯古敗遼兵，斬蕭撻不也，取賓、祥、咸三州。是月，諸將勸進，願以新歲元日恭上尊號，阿骨打不許。阿離合懣、蒲家奴、宗翰等進曰：「今大功已建，若不稱號，無以繫天下心。」阿骨打曰：「吾將思之。」收國元年正月壬申朔，群臣奉上尊號。是日，即皇帝位。上曰：「遼以賓鐵為號，取其堅也。賓鐵雖堅，終亦變壞，惟金不變不壞。金之色白，完顏部色尚白。」於是國號大金，改元收國。

## 引據
庸醫

**庸[[醫士|醫]]**，蔑稱也，俗謂希通醫術，妄施方藥，遂用誤事，乃至於殺人者也。

日言「藪醫者」。辭源有諸說。一說，俗云「突藪出蛇」，義同漢言「打草驚蛇」，遂冠以藪字，譏其無能而妄動，以至誤人也。一說，藪字訓以「ヤブ」，音同「野巫」。日人所謂野巫，居阡陌之間，專事靈能，職司，占卜、幻術、咒詛、祓除惡靈之屬。日人每爲庸醫擬名，悉云「藪井竹庵」。至於落語，「藪井竹庵」甫登場，則其庸醫也可知矣。

## 引據

分類:醫學
過動症

**過動症**，一名**多動症**，西名**ADHD**，童稚之心病耳。病人年齒日增，而專意無能，致品行放逸，學業荒嬉。是疾也，雖及壯年，猶有餘跡。其成因凡五：或遺傳，雙親過動，生子肖之，一也；或腦經遞質失衡，如多巴胺、去甲腎上腺質等，二也；或腦功殘缺，病在額葉，三也；或外緣使然，若妊娠中，母嗜菸酒，則礙及發育，亦有飲食不濟，育胎成弊者，四也；或天倫失和，教養不當，為母惛沈，為父反逆，則小子不為所動者尠，五也。過動症兒，最難專心，課業、操練，每無持久，甚者健忘。平素則不忍靜思，必妄動、周遊，爭奪不已。以腦海有疾故，常不善言辭，雖小技藝，久弗能通。又傷在品行，蓋無以教也，則肆虐同窗，破壞公財，至縱火、誑語、盜竊，無所不為矣。

療治之道有四，曰心醫、曰藥醫、曰行為教育、曰父母教育。心醫，主在調劑，使患者自知行為之不當，以增強自制之能，擴展交際之毅；藥醫則不然，或激動神經，或抑制之，勒令專心，可以精進學業，作淑天倫。若夫行為教育，旨在糾偏其持心，使患兒於歧視中，安分自守，以免懲創之不虞；而父母教育，則所以治心理，以家族為良醫，使明辨是非，解化爭憤，親嗣如沐春陽之中，漸次整頓、教導，內外交和，臻於痊愈。

## 釋名
西名ADHD，本字Attention deficit hyperactivity disorder，譯言專心不足，多動不紀。
分類:疾病
腦死

**腦死**，一稱**腦死亡**，生物現象也。凡喪命以前，心跳、呼吸、血壓莫不可以藥物儀器強使之復，獨腦死不然。如腦幹者，呼吸之中樞，一夕破毀，殆無良策。故腦死者，眞死也，今皆以腦死為人死之斷。而斷之之法，設限格三，必昏惘、斷氣、腦幹失能而後可。或有第四，曰腦電靜息。知有腦死，則於醫療之用大矣。一則嚴學理，腦死則命不復存；再則有利移植，腦死者器官最優，蓋心血未止，成活度大；三則可息醫者、家人之仔肩，腦死即眞死，不消過費以爭無用之功也。

然腦死與植物人殊。植物人，腦幹未死，特昏惘耳，傷在腦囊，其呼吸、心跳猶在，茍有醫濟，尚得復全。而腦死則不然，雖百施救，無以為也。

分類:疾病
視訊會議

**視訊會議**，一稱**電視電話會議**，謂會眾別處兩地，連線通訊，兼影與音，以達天涯比鄰之旨。其傳訊必即時，舉凡人物，及集議所需，須盡聞聲見影，如處一室。其道設專線一，備寬頻帶，每為政府、大營商所用，若談判、應急、指戰等，皆高上之事也。今則學術精進，器用日新，民間如遠距醫療、教育等，亦漸用之。蓋此世界潮流，必有景運。

分類:科技
醫士

**醫士**，又云**醫師**，通曉醫術，救死扶傷輩也。

又稱**醫生**。醫生本義，專精醫學之士。生，尊長之謂，猶云先生。古者又云**大夫**、**郎中**。唐朝舊制，設太醫署，兼行醫教之職，猶今醫學院。今華北俗言，猶存「大夫」一詞。

東吳有董奉，通醫道，復以醫德聞。暮年治病，不取一毫，但求癒後植杏山中，名曰「康樂杏」。故凡救死扶傷輩，以**杏林**美之。
## 名醫
* 神農
* 華佗
* 董奉
* 施今墨
* 柯文哲

## 引據

分類:醫學
公頃

**公頃**，所以計面積，萬國公制也，可並用。
萬國以ha略記；至中原，法有所定，遂誌以h㎡。漢字亦書如𡩛、𡪸。蹴鞠場凡合於標準者，蓋一公頃。
## 引據
速食店

**速食店**，一名**駃餐店**，如肯德基、麥當勞，如中國之蘭州拉麵等，皆是也。食客指餐，須臾供應，故稱速也。店家例備食品，預調爨保溫，卒依所需配合之而已。此法尤見今世，然古已有之，若東亞之麵館，天方之炸，大秦之麵包橄欖等，城而不同。今中式快餐，則勃興乎二十世紀之末，除舊有之人差，置之以標準、機械，策進衛生，靚飾環象，漸漸聞名。學者或以養衞之義譏之，然民望不減，又廚法日新，速食而不傷身者，非罕覯事也。
分類:駃餐店
北京動物園

**北京動物園**在北京市西城區西直門外大街。東接北京展覽館、莫斯科餐廳。園凡六十八𡪸，湖澤八點六𡪸。園史可溯至光緒三十二年，時建農工商部農事試驗場，是履端也。西元千九百五十五年，改以北京動物園。
## 沿革
分類:北京市
純水

**純[[水]]**，一稱**純淨水**，化學式為**H<sub>2</sub>O**，不雜別質。且潔淨無菌，符合飲用之標準。其製法，或電滲析、或離子交換、或反滲透、或蒸餾，皆密固容器之中，不色通透，不染塵埃。蓋人體中，礦物質本多，累而不瀉，積為負荷，飲之純水，則足以排其冗舊。而亦不盡然，若鉛質之累積者，與人身為反比例，去陳愈多，則新增愈夥，至於被毒，傷身彌重，不可不察。且微量元質，固人體必需，苟過減損，稚童或為之敗育，老人或為之衰脫。是故國家飲水，必設指標，純水而外，準添礦質、微菌、官品等，為營養之用。
裏行

**裏行**，中國官名。唐置，宋因之。有**監察御史裏行**、**殿中裏行**等，皆非正官，亦無定員額。 
歐陽修《再論臺官不可限資考札子》：「令舉官自京官已上，不問差遣次第，惟材是舉。使資淺者為裏行，資深者入三院。」
## 引據

## 參閱
*宋·高承《事物紀原•持憲儲闈•里行》。

分類:職官誌
動物園

**動物園**，又云**萬牲園**，廣羅禽獸，寘此飼育，以資科學研究，又有易地保護之功，兼娛眾目，而用科學導民。
## 引據

分類:群學
蕹菜

縮圖|250x250像素|炒空心菜
**蕹菜**，植物，草本，一年生。莖蔓生，中空。葉長圓，或形如心臟。葉柄長。莖、葉嫩者，可為蔬菜。俗稱**空心菜**。
分類:番薯屬
組合屋

**組合屋**，一名**活動板房**，輕質鋼為骨，夾芯板為壁，以螺栓接合，便於營造、輸送者也。其制可十數、百數平粎不等，冬暖夏涼，耐久宜人。而安置之法，則穵槽，奠基，設鋼構架、樓板、彩鋼板，整飭地坪，置門窗，而後裝修即可。以其精簡易用，故國中有災害者，輒置組合屋，以安災民。或有工棚、農宿，不求長居，則板房亦為首選。然則不得有庖廚、溷廁之設，所以防水火，避腐蝕也。

分類:建築
楊吳

**吳**，起唐末淮南節度使楊行密，據揚州，後世列入十國。

唐昭宗景福元年，拜行密為淮南節度使，據揚州。天福二年，封行密為吳王，都廣陵。

吳天祚三年，宰相徐知誥廢楊溥，建南唐。吳國共歷四主，歷三十年。

分類:楊吳世家
瘋牛病

**瘋牛病**，一稱**狂牛病**，正名**牛腦海綿狀病**，西文曰**BSE**。千九八五年四月，英醫於蓄牛見之。病牛有獃誒迷亂，尋不治死者。考之，蓋病程十四至九十日，縕伏可四至六年。其被病在腦，故始則蹣跚，次而躁鬱，至顛仆、掣縱、狂走，皆無不為，而必也羸瘦，卒之暴亡。人取屍剖驗，見腦中病變處，神經壞如疏罟，生元焮如風毬，敗爛極矣。於是，醫者聚訟，喧為臆說，而猶不得其旨。十數年後，人有害此者，稱克雅二氏之病，醫者始疑坐牛肉。然成病主因，尚非把握。及英之生學家阿爾卑斯氏出，治羊瘙癢症，以電光破核糖核酸，竟於毒力無損，阿氏即謂為朊壞，非流毒之故也。人不之信，以異端置之。又馬、牛、羊、貓同病者漸出，人始以舊說為不足恃。千九九七年，美生化家普魯辛納者，得朊毒，干諾獎，斯案乃定。復次，近儒知朊之為患，不啻在腦，筋肉亦有之，故創為減朊之法，以為預防。

## 釋名

**牛腦海綿狀病**，西名**BSE**，本字**Bovine spongiform encephalopathy**，謂牛有海綿狀腦病。中國大陸稱**瘋牛病**，港稱**瘋牛症**，臺日稱**狂牛病**。以其轉染於人，故又為**人類克雅氏病**，西名**CJD**，本字**Creatzfeldt-Jakob disease**。
漢地

**漢地**，或稱**中國內地**、**漢地九州**、**漢地十八省**。西人稱**China proper**，譯言中國本部或中國本土。漢地為漢族原住地，漢地以外，舊為諸藩，藩外稱屬，屬外即夷。漢地內有四瀆五岳五鎮，分為冀、豫、青、兗、徐、揚、荊、梁、雍九州。至有清，又確立十八省為漢地界域，即直隸、江蘇、浙江、安徽、江西、湖北、湖南、四川、福建、廣東、廣西、雲南、貴州、河南、山東、山西、陝西、甘肅，然削去漢地舊有之遼東。當明清之際，兵燹頻仍，漢族內遷，故成此域。逮民元革命，有倡漢地十八省為中華者，作鐵血十八星旗，後成五族共同，乃改之而為漢藏蒙滿回五族之域。今中國乃多民族之國家，本部之說，尤多爭憤，又以內地稱之矣，今內地以外為自治區及港澳、臺灣，其外即諸洋各國。西元二〇一四年三月，習近平訪歐，得贈古中國地圖於德國總理默克爾氏，即清代漢地十八省圖也。
淄博市

**淄博市**在山東。古齊國地。
夏時炎熱雨頻，冬則冷寂乾燥。
淄博領五區三縣。口四百六十八萬許。

分類:山東省區劃